
På  omslaget: 

Elsa  Maria  Tolentino  fra  Santo 
Domingo,  der  er  missionær  i  Santiago- 
missionen i  Den  Dominikanske  Republik. 
Elsa  er  en  af  de  mange  indfødte 
missionærer,  som  udgør  omkring  40 
procent  af  alle  missionærerne  i  Den 
Dominikanske  Republik.  Se  „Hellige  fra 
Den  Dominikanske  Republik",  side  10. 

KOMMENTARER  FRA  LÆSERNE 


FRA  REDAKTIONEN 

Vi  påskønner  meget  vore 
læsere  i  hele  verden.  Vi  beder  jer 
om  at  sende  jeres  breve,  artikler 
og  historier  til  os. 

(Vær  venlig  at  anføre  je- 
res fulde  navn,  adresse,  ward 
eller  gren  samt  stav  eller  di- 
strikt). 

Vi  er  glade  for  de  breve  og  arti- 
kler, vi  allerede  har  modtaget, 
og  vi  ser  frem  til  at  høre  fra  flere 
af  vore  læsere  i  fremtiden.  Vores 
adresse  er  Stjernens  redaktion, 
Hans  Egedesgade  2,  1,  2200  Kø- 
benhavn N. 


FYLDT  MED  KÆRLIGHED 

Som  nyt  medlem  af  Kirken 
har  jeg  stadig  meget  at  lære.  Der 
er  ikke  mange  blade,  der  kan 
røre  mit  hjerte,  som  Shentao  Che 
Cheng  (kinesisk).  Jeg  blev  dybt 
rørt  og  kunne  ikke  lade  være 
med   at   græde,    da  jeg   læste 


Brødrenes  taler  fra  oktoberkon- 
ferencen 1990.  Hele  bladet  er 
fyldt  med  kærlighed  og  åndelig- 
hed. Der  var  også  andre  med- 
lemmer af  mit  ward,  der  var  rørt 
af  dette  nummer. 

Jeg  er  så  taknemmelig  for  min 
himmelske  Faders  velsignelser, 
der  bevirkede  at  min  hustru  og 
jeg  kunne  blive  medlemmer  af 
denne  sande  kirke.  Vi  efterlever 
flittigt  evangeliets  principper 
for  at  kunne  undervise  vore 
børn  og  håber,  at  de  begge  en 
dag  vil  kunne  udføre  en  mission 
for  Kirken. 

Tung-Chi  Chiang 

Hsin-Chu  gren 

Taiwan  Hsin-Chu  distrikt 


IKKE-MEDLEM 


januar  1990,  som  bestod  aftaler- 
ne fra  oktoberkonferencen  i 
1989.  Der  var  så  mange  smukke 
artikler  om  vor  himmelske 
Fader,  og  jeg  fandt  ud  af,  hvor 
betydningsfuldt  og  værdifuldt 
det  er  at  læse  Herrens  profeters 
ord. 

Siden  da  har  jeg  læst  flere 
numre  af  dette  dejlige  blad.  Ud 
fra  min  erfaring  tror  jeg,  at  jeg 
kan  sige,  at  skrifterne  lærer  mig 
teorien  ved  at  leve  retfærdigt, 
og  bladet  giver  mig  styrke  til  at 
anvende  denne  teori. 

Jeg  nyder  at  læse  Liahona  i  en 
sådan  grad,  at  jeg  gerne  vil  have 
mit  eget  abonnement,  selv  om 
jeg  ikke  er  medlem  af  Kirken. 

Victor  Manuel  Villegas  Perez 
Veracruz,  Mexico 


Sidst  år  lånte  en  ven,  som  er  FORSLAG 
medlem  af  Kirken,  mig  nogle 

eksemplarer  af  Liahona  (spansk).  Liahona  (spansk)  er  en  stadig 

Den  første,  jeg  læste,  var  fra  kilde  til  inspiration  og  motivati- 


on for  mig  såvel  som  for  min  fa- 
milie, som  den  sikkert  er  det  for 
tusindvis  af  mennesker,  som 
læser  den.  Min  otte-årige  søn 
havde  sit  eget  abonnement  et  år, 
og  min  hustru  og  jeg  har  hver 
sit. 

Mange  af  bladets  taler  og  hi- 
storier har  hjulpet  mig  som  an- 
denrådgiver i  vores  stavspræsi- 
dentskab  med  at  motivere  med- 
lemmerne til  at  gøre  det,  som 
Herren  ønsker,  de  skal  gøre. 

Jeg  har  dog,  fordi  det  er  mit 
ansvarsområde  som  rådgiver, 
opdaget,  at  der  kun  er  få  eller 
slet  ingen  taler  om  tempeltje- 
neste og  slægtshistorie.  Kunne 
I  afsætte  et  nummer  af  bladet 
til  disse  emner?  Taler  af  gene- 
ralautoriteterne om  offer,  tro, 
loyalitet  og  indvielse  til  disse 
to  vigtige  emner  kunne  være 
nogle  af  emnerne  for  sådant  et 
nummer. 

Israel  Rubalcava  Lopez 
Puebla,  Mexico 

BUDSKAB  FRA  DET  FØRSTE  PRÆSIDENTSKAB 


Den  hellige 
tiendelov 


Præsident  Gordon  B.  Hinckley 

Førsterådgiver  i  Det  Første  Præsidentskab 


V^ed  mere  end  én  lejlighed  hørte  jeg  præsident  Heber  J.  Grant, 
f  med  overbevisende  stemme,  bære  sit  vidnesbyrd  om  den  hel- 
lige tiendelov  og  de  vidunderlige  løfter,  som  Herren  har  givet 
dem,  der  ærligt  betaler  tiende  og  offerydelser.  Jeg  var  dybt  berørt 
over  de  ting,  jeg  hørte. 

Den  gamle  profet,  Malakias'  storslåede  ord  blev  ofte  citeret:  „Skal  et 
menneske  bedrage  Gud?  I  bedrager  mig  jo!  Og  I  spørger:  , Hvormed  har 
vi  bedraget  dig?'  Med  tienden  og  offerydelsen! 

I  trues  med  forbandelse  og  bedrager  dog  mig,  ja,  alt  folket  gør  det! 

Bring  hele  tienden  til  forrådshuset,  så  der  kan  være  mad  i  mit  hus;  sæt 
mig  på  prøve  dermed,  siger  Hærskarers  Herre,  om  jeg  da  ikke  åbner  eder 
himmelens  sluser  og  udøser  velsignelse  over  eder  i  overmål. 

Jeg  vil  for  eders  skyld  skræmme  æderne,  så  at  de  ikke  ødelægger  eder 
landets  afgrøde,  og  vinstokken  på  marken  skal  ikke  slå  eder  fejl,  siger 
Hærskarers  Herre. 

Og  alle  folkene  skal  love  eder,  fordi  I  har  et  yndigt  land,  siger  Hærska- 
rers Herre"  (Mal.  3:8-12). 

Jeg  vidste,  at  det  var  Herren,  Himlens  Gud,  der  gav  disse  løfter.  Jeg 
vidste,  at  han  ville  holde  sine  løfter,  og  jeg  ved  nu,  at  han  gør  det. 

Jeg  vil  altid  være  taknemmelig  for  en  far  og  mor,  som,  lige  så  langt  til- 
bage, som  jeg  kan  huske,  har  undervist  os  i  at  betale  tiende.  I  det  ward, 
hvor  vi  boede,  havde  biskoppen  dengang  ikke  noget  kontor  i  kirkebyg- 
ningen. Vi  tog  hjem  til  ham  til  tiendeopgørelse.  Jeg  kan  stadig  huske  den 
skælven,  jeg  følte,  da  jeg  trådte  ind  i  det  hjem  til  tiendeopgørelse  hos 
biskop  John  C.  Duncan.  Beløbet  har  måske  kun  været  omkring  25  cents, 
for  vi  fik  ikke  mange  lommepenge  i  de  fattige  tider,  men  det  var  ærlige 
10  procent,  som  vi  havde  regnet  det  ud  på  vores  barnlige  måde  efter  et 
lille  vers,  vi  sagde  sammen  i  søndagsskolen: 


„Jeg  vil  altid  være 
taknemmelig  for  en  far 
og  mor,  som  har  under- 
vist os  i  at  betale  tiende. 
Jeg  har  endnu  ikke  fun- 
det en  tiendebetaler, 
som  ikke  på  en  meget 
bogstavelig  og  smuk 
måde  kan  bære  vidnes- 
byrd om,  at  Himlens 
sluser  har  været  åbnet 
og  velsignelser  er  blevet 
udgydt  over  ham  eller 
hende." 


STJE  RNE  N 


„Jeg  beder  jer,  unge 

mennesker,  om  at  gøre  dette  til  en 

vane,  mens  I  stadig  er  unge  og  til 

at  beslutte  sig  til  at  gøre  det 

hele  jeres  liv.' 


Hvad  er  tiende?  Det  er  at  gi' 

en  krone  af  en  tier,  af  hundrede  ti. 

Vi  følte  aldrig,  at  det  var  et  offer  at  betale  tiende.  Vi 
følte,  at  det  var  en  pligt  selv  vi,  som  var  små  børn,  gjor- 
de vor  pligt,  som  Herren  havde  skitseret,  og  at  vi  hjalp 
hans  kirke  i  det  store  værk,  den  skulle  udføre. 

Vi  gjorde  det  ikke  med  forventning  om  materielle 
velsignelser,  selv  om  vi  kan  bære  vidnesbyrd  om,  at  vi 
virkelig  blev  velsignet  på  denne  måde.  Herren  åbnede 
Himlens  sluser  og  udgød  sine  velsignelser  i  stort  mål. 
Jeg  ved,  at  han  vil  velsigne  alle,  som  vandrer  i  lydighed 
mod  denne  befaling. 

Misforstå  mig  nu  ikke.  Jeg  siger  ikke,  at  hvis  du  ærlig 
betaler  tiende,  så  vil  din  drøm  om  et  flot  hus,  en  Rolls 
Royce  og  ejerlejlighed  på  Hawaii  gå  i  opfyldelse.  Her- 
ren vil  åbne  Himlens  sluser  i  overensstemmelse  med  vores 
behov  og  ikke  i  henhold  til  vores  grådighed.  Hvis  vi  betaler 
tiende  for  at  blive  rige,  gør  vi  det  af  den  forkerte  årsag. 
Det  grundlæggende  formål  med  tiende  er  at  give  Kir- 
ken midler  til  at  udføre  Herrens  værk.  Velsignelserne 
til  giveren  er  noget  sekundært,  og  disse  velsignelser 
kommer  måske  ikke  altid  som  økonomiske  eller  mate- 
rielle goder.  Da  Herren  talte  om  at  åbne  Himlens  slu- 
ser, sagde  han: 

„Jeg  vil  for  eders  skyld  skræmme  æderne,  så  at  de 
ikke  ødelægger  eder  landets  afgrøde,  og  vinstokken  på 
marken  skal  ikke  slå  eder  fejl,  siger  Hærskarers  Herre. 

Og  alle  folkene  skal  love  eder,  fordi  I  har  et  yndigt 
land,  siger  Hærskarers  Herre"  (Mal.  3:11-12). 

Der  er  mange  måder,  hvorpå  Herren  kan  velsigne  os 
ud  over  med  jordens  rigdomme .  Der  er  store  velsignel- 
ser bestående  af  sundhed.  Herren  har  lovet,  at  han  vil 
skræmme  æderne  for  vores  skyld.  Malakias  taler  om 
landets  afgrøde.  Kan  dette,  at  skræmme  æderne  ikke 


gælde  i  forbindelse  med  vores  personlige  bestræbelser 
og  anliggender? 

Der  er  store  velsignelser  i  form  af  visdom,  af  kund- 
skab, endog  skjulte  skatte  af  kundskab.  Vi  får  løfte  om, 
at  vi  skal  få  et  yndigt  land,  hvis  vi  vandrer  i  lydighed 
mod  denne  lov.  Jeg  kan  fortolke  ordet  land  som  folk,  at 
de,  som  er  lydige,  skal  blive  et  yndigt  folk.  Det  er  i 
sandhed  noget  vidunderligt,  at  blive  beskrevet  som  et 
yndigt  folk,  som  andre  beskriver  som  velsignet! 

Vi  hører  nogle  i  dag,  som  siger,  at  på  grund  af  det 
økonomiske  pres,  har  de  ikke  råd  til  at  betale  tiende. 
Jeg  husker  en  oplevelse,  jeg  havde  som  stavspræsi- 
dent  for  nogle  år  siden.  En  mand,  som  jeg  kendte,  kom 
for  at  få  en  underskrift  på  sin  tempelanbefaling.  Jeg 
stillede  ham  de  sædvanlige  spørgsmål  og  spurgte  ham 
bl.a.  om  han  ærligt  betalte  tiende.  Han  svarede  bered- 
villigt, at  det  gjorde  han  ikke,  at  han  ikke  havde  råd  til 
det  på  grund  af  sin  store  gæld.  Jeg  følte  mig  tilskyndet 
til  at  fortælle  ham,  at  han  ikke  kunne  betale  sin  gæld, 
før  han  betalte  sin  tiende. 

Han  fortsatte  som  hidtil  et  år  eller  to,  og  tog  så  en  ny 
beslutning.  Nogen  tid  efter  talte  han  om  det  og  sagde: 
„Det,  du  sagde  til  mig,  har  vist  sig  at  være  sandt.  Jeg 
mente  ikke,  at  jeg  kunne  betale  tiende  på  grund  af  min 
gæld.  Jeg  opdagede,  at  lige  meget  hvor  hårdt  jeg  for- 
søgte, kunne  jeg  ikke  få  min  gæld  betalt.  Til  sidst  satte 
min  hustru  og  jeg  os  ned  og  talte  om  det.  Vi  kom  frem 
til,  at  vi  ville  efterprøve  Herrens  løfte.  Det  gjorde  vi. 
Og  på  en  eller  anden  måde,  som  vi  ikke  helt  kan  forstå, 
har  Herren  velsignet  os.  Vi  har  ikke  savnet  det,  vi  har 
givet  ham,  og  for  første  gang  i  mange  år  går  vores  gæld 
ned.  Vi  har  fået  visdom  til  at  budgettere  vores  udgifter 
og  til  at  finde  ud  af,  hvor  vore  penge  blev  af.  På  grund 
af  at  vi  nu  har  et  højere  mål,  kan  vi  nedskære  nogle  af 
vore  ønsker.  Og  desuden  føler  vi,  at  vi  kan  tage  til  Her- 

rens  hus  sammen  med  dem,  der  fortjener  denne 
vidunderlige  velsignelse." 

Vi  kan  betale  tiende.  Det  er  ikke  så  meget  en  beslut- 
ning om  penge,  som  det  er  en  beslutning  om  tro.  Jeg 
har  endnu  ikke  fundet  en  tiendebetaler,  som  ikke  på 
en  meget  bogstavelig  og  smuk  måde  kan  bære  vidnes- 
byrd om,  at  Himlens  sluser  har  været  åbnet  og  velsig- 
nelser er  blevet  udgydt  over  ham  eller  hende. 

Jeg  formaner  jer,  mine  brødre  og  søstre,  allesam- 
men, om  at  tage  Herren  på  ordet  i  denne  vigtige  sag. 
Det  er  ham,  som  har  givet  befalingen  og  udtalt  løftet. 
Jeg  går  tilbage  til  Nephi,  som  i  sin  bekymring  sagde  til 
sine  brødre:  „Lad  os  .  .  .  være  tro  i  at  holde  Herrens 
bud;  thi  se,  han  er  mægtigere  end  hele  verden" 
(1  Nephi  4:1). 

Af  hele  mit  hjerte  beder  jeg  de  sidste  dages  hellige 
om  at  leve  ærligt  over  for  Herren  i  betalingen  af  tiende 
og  offerydelser.  Jeg  beder  jer,  unge  mennesker,  om  at 
gøre  dette  til  en  vane,  mens  I  stadig  er  unge  og  til  at  be- 
slutte jer  til  at  gøre  det  hele  jeres  liv.  Indtrængende 
beder  jeg  jer,  som  er  ledere  i  Kirken,  om  at  bede  folket, 
til  deres  eget  gavn  og  velsignelse,  om  at  øge  deres  tro- 
fasthed i  betaling  af  tiende  og  offerydelser. 

Det  er  et  mirakel  for  mig,  at  Kirken  er  i  stand  til  at 
opnå  så  meget.  Det  er  et  mirakel,  der  er  blevet  gjort 
mulig  på  grund  af  tro,  i  en  plan,  som  Herren  selv  har 
lagt  for  sit  riges  finansiering. 

Tiende  er  en  så  enkel  og  ligetil  ting.  Princippet,  som 
det  gælder  for  os,  er  faktisk  fremsat  for  os  i  et  vers  af 
Lære  &  Pagter  afsnit  119. 

„Og  derefter  (efter  at  de  hellige  ofrede  deres  overflø- 
dige ejendom  til  biskoppen  i  1838)  skal  de,  som  således 
har  betalt  tiende,  betale  en  tiendedel  af  deres  årlige 
indkomst,  og  denne  lov  skal  gælde  for  dem  evindelig, 
for  mit  hellige  præstedømme,  siger  Herren" . 


Dette  fjerde  vers  består  af  30  ord.  Sammenlign  den 
med  de  besværlige  og  komplicerede  skattelove,  som 
iværksættes  af  regeringer.  I  det  ene  tilfælde  er  det  en 
kort  udtalelse  fra  Herren,  betalingen  overlades  til  den 
enkelte  ifølge  tro.  I  det  andet  tilfælde  er  det  et  indviklet 
net,  skabt  af  mennesker  og  iværksat  ved  lov. 

Herren  har  lagt  et  overvældende  ansvar  på  Kirken. 
Tiende  er  kilden  til  indkomst,  for  at  Kirken  kan  udføre 
de  nødvendige  aktiviteter.  Behovet  er  altid  større  end 
det,  der  er  tilgængeligt. 

Må  Gud  hjælpe  os  med  at  være  trofaste  i  overholdel- 
sen af  det  storslåede  tiendeprincip,  som  kommer  fra 
ham  sammen  med  hans  vidunderlige  løfter.  □ 


FORSLAG  TIL  SAMTALEEMNER 

1.  Herren  har  givet  store  løfter  til  dem,  som 
er  ærlige  i  deres  tiendebetaling. 

2.  Løfter  om  helbred,  visdom,  kundskab  og 
evnen  til  at  være  et  yndigt  folk  samt  det 
privilegium,  at  æderen  skal  skræmmes 
bort,  er  blot  nogle  få  af  de  måder,  hvor- 
på Herren  kan  velsigne  os,  når  vi  holder 
tiendeloven. 

3.  Tiende  betales  i  højere  grad  ved  tro  end 
ved  penge. 

4.  Herren  har  pålagt  Kirken  et  overvælden- 
de ansvar,  og  tiende  er  de  økonomiske 
midler,  hvorved  dette  opfyldes. 

Med  mine  egne  øjne 


Pamela  J.  Taylor 


Jeg  kan  kun  se  omkring  10  pro- 
cent af  det,  der  er  omkring  mig 
-  hovedsagelig  genstande,  der 
er  store,  og  som  bevæger  sig 
langsomt.  Men  det  ændrede  sig 
nogle  øjeblikke  en  eftermiddag. 

Der  var  tilsyneladende  ingen  i 
nærheden,  da  jeg  sad  på  en  skygge- 
fuld bakke.  Græsset  under  mig 
dækkede  jorden  som  et  grønt 
tæppe,  og  j eg  nød  duften  af  roserne 
i  nærheden.  Jeg  knælede  ned  for  at 
røre  blomsterne,  taknemmelig  for, 
at  jeg  kunne  se  en  lille  del  af  Guds 
smukke  verden. 

Pludselig  følte  jeg  en  bevægelse 
tæt  på  mig.  Så  hørte  jeg  et  pip  om- 
kring en  halv  meter  væk.  Det  må 
være  en  fugl,  tænkte  jeg  og  ønskede, 
at  jeg  kunne  se  den.  Jeg  havde  al- 
drig set  en  rigtig  fugl,  kun  billeder 
af  dem  i  bøger.  Men  det  ville  jeg 
nok  aldrig  komme  til,  for 
de  var  så  små,  og  de  fløj 
så  hurtigt. 

Min    puls    slog 
hurtigere,  da  jeg  så 
et   glimt   af  noget 
brunt.  Jeg  anstrengte     W, 
mine    øjne,    indtil   jeg 
kunne  se,  at  det  var  en 
fugl.  Jeg  så  med  ærefrygt, 
da  fuglen  majestætisk  bredte 
sine  vinger  ud  foran  mig.  Jeg  holdt 
vejret,  for  ikke  at  skræmme  den 
væk. 

Den  blev  kun  kort.  Da  den  for- 
svandt i  den  blå  himmel,  græd  jeg. 
Jeg  havde  set  noget  så  smukt,  at  jeg 
ønskede  at  se  mere. 

Snart  kom  en  anden  tanke  til  mit 
sind.  Hvis  jeg  kunne  se  alt,  ville  jeg 


måske  ikke  have  værdsæt  alle  de 
smukke  ting,  som  jeg  nu  gjorde. 
Måske  ville  jeg  ikke  så  let  kunne  se 
indre  skønhed  eller  have  den  med- 
følelse, jeg  havde  lært  gennem  min 
egen  lidelse.  Det  var  Guds  blide  på- 
mindelse om  hans  vilje  for  mig.  Jeg 
kunne  bedst  tjene  ham,  som  jeg 
var. 


Jeg  tørrede  mine  øjne.  „Tak, 
Herre,"  bad  jeg,  „fordi  jeg  måtte 
se  en  fugl."  □ 

Pamela  J.  Taylor  bor 
i  Valley  Park  Ward, 
Bennion  Utah  East  Stake. 

Jeg  er  glad  for  at  være  sidste  dages  hellig  her  på 
Filippinerne.  Jeg  kan  lide  at  fortælle  mine  ven- 
ner om  det.  Min  religion  har  lært  mig  mange 
ting,  som  mine  venner  ikke  ved,  og  en  af  disse 
ting  er  ærlighed.  Ærlighed  er  en  af  de  enkle  måder, 
hvorpå  jeg  kan  lære  mine  venner  at  respektere  mig  og 
min  religion.  Det  beviste  en  oplevelse,  jeg  havde  for 
nylig. 

Jeg  var  gået  i  skole  uden  at  spise  morgenmad  og  i 
løbet  af  timen  blev  min  mave  ved  med  at  lave  nogle 
sjove  lyde,  der  fortalte  mig,  at  jeg  var  sulten.  I  frikvar- 
teret skyndte  jeg  mig  derfor  hen  til  en  barbecueforret- 


ning i  nærheden.  Jeg  fik  to  pinde  med  kød,  spiste  dem 
og  skyndte  mig  tilbage  til  skolen. 

Da  vores  lærerinde  bad  os  om  at  skrive  noget  i  vores 
notesbøger,  stak  jeg  hånden  ned  i  lommen  for  at  finde 
en  blyant,  og  så  fandt  jeg  ud  af  at  pengene  til  kødpin- 
dene stadig  lå  i  min  lomme!  Uden  tøven  løb  jeg  ud  af 
klassen,  tilbage  til  forretningen  og  betalte  for  min  mad. 
Sælgeren  var  så  glad,  at  han  gav  mig  en  kødpind  helt 
gratis. 

Jeg  gik  smilende  tilbage  til  klasseværelset,  men  fandt 
der  en  meget  vred  lærerinde.  Jeg  havde  glemt  at  bede 
om  lov  til  at  gå,  og  hun  ville  vide,  hvad  jeg  havde  lavet. 

Jeg  fortalte  hende  alt,  og  til  min  overraskelse  lagde 
hun  sin  arm  på  min  skulder,  så  ud  over  klassen  og 
sagde:  „Jeg  vil  ønske,  at  I  alle  ville  være  ærlige  som 
Julius." 

VÆR 
ÆRLIG 
LIGESOM 
JULIUS" 


Julius  B.  Caesar 


Så  spurgte  hun  mig,  hvorfor  jeg  gav  sælgeren  pen- 
gene, når  jeg  med  lethed  kunne  have  beholdt  dem.  Jeg 
svarede:  „Fordi  jeg  er  diakon,  og  min  biskop  vil  ikke 
give  mig  lov  til  at  omdele  nadveren,  hvis  jeg  ikke  er 
værdig."  Hun  forstod  ikke  helt,  hvad  det  var,  jeg  talte 
om,  og  spurgte  igen,  hvorfor  jeg  ikke  havde  beholdt 
pengene. 
Jeg  svarede:  „Fordi  vi  tror,  at  vi  skal  være  ærlige." 
„Hvorfor  det?  Hvad  er  din  religion?"  ønskede  hun 
at  vide. 
Uden  tøven  sagde  jeg:  „Jeg  er  mormon." 
„Ah,"  svarede  hun,  „Det  er  derfor,  du  var  ærlig." 
Min  lærer  fik  mig  til  at  føle  mig  som  en  kæmpe  den 
dag.  Jeg  er  glad,  fordi  jeg  fulgte  den  13.  trosartikel, 
som  begynder  sådan:  „Vi  tror,  at  vi  må  være  ærlige 
..."  Ærlighed  betaler  sig  virkelig.  □ 

Elisabeth  og  Jed  VanDenBerghe 


Hellige  fra  Den  Don 

dnikanske  Republik 


Kirkens  omfattende  vækst  i  Den  Domini- 
kanske Republik  har  medført  både  vel- 
signelser og  udfordringer.  Medlemmer 
og  ledere  på  denne  ø  i  Det  Caribiske 
Hav  ser  fremad  med  optimisme. 


Hvis  man  for  ti  år  siden  i  Den  Dominikan- 
ske Republik  havde  spurgt  en  eller 
anden  på  gaden  om  Jesu  Kristi  Kirke  af 
Sidste  Dages  Hellige,  ville  svaret  sand- 
synligvis blot  have  været  en  spørgende  blik.  Det  lille 
land,  der  dækker  de  østlige  to  tredjedele  af  øen,  Hispa- 
niola,  ligger  kun  ca.  900  km  sydøst  for  Florida.  Resten 
af  øen  består  af  Haiti.  Indtil  1978  var  den  eneste  kon- 
takt dominikanerne  havde  med  Kirken  „reklamerne", 
som  man  kaldte  dem  -  familiebudskaber  i  fjernsynet, 
udarbejdet  af  en  kirke,  som  ingen  havde  hørt  om. 

Nu,  tre  stave,  to  missioner,  seks  distrikter  og  mere 
end  halvfjerds  grene  senere,  kender  næsten  alle  til  de 
sidste  dages  hellige.  Kirkens  medlemsantal  er  vokset 
fra  seks  i  1978  til  25.000  i  1990. 1  områder,  der  strækker 
sig  fra  hovedstaden,  Santo  Domingo,  til  de  mindre 
byer  langs  strandene  ved  Det  Caribiske  Hav  kan  man 
finde  sidste  dages  hellige  i  alle  sociale  lag  og  med  alle 
former  for  beskæftigelse. 

Denne  imponerende  vækst  begyndte  i  sommeren 
1978,  hvor  to  sidste  dages  hellige  familier,  en  ameri- 
kansk og  en  dominikansk,  flyttede  til  Santo  Domingo 


HMHMMHD^n 


Nyomvendte  Antolin  Esteban  Rodriguez,  hans  hustru, 
Rosa,  og  deres  tre  børn:  Roselin  på  to  år,  Salomon  på 
fem  år  og  Rolin,  otte  år,  står  foran  deres  hjem  i  San- 
tiago. Broder  Rodriguez  arbejder  i  øjeblikket  som 
bygningstilsynsførende  i  Santiago  stavscenter. 

fra  De  Forenede  Stater.  Familierne  begyndte  at  tale  om 
Kirken,  som  ingen  havde  hørt  om,  og  snart  blev  flere 
familier  døbt. 

Missionærerne  ankom  i  november.  Den  7.  december 
indviede  ældste  M.  Russell  Ballard  landet  for  missio- 
nering -  altsammen  i  1978,  det  år,  hvor  præsident 
Spencer  W.  Kimball  bekendtgjorde  en  åbenbaring  om, 
at  alle  værdige  medlemmer  af  Kirken  kunne  modtage 
præstedømmet.  I  et  land,  hvor  en  hurtig  vækst  af  med- 
lemstallet blandt  spanske,  afrikanske  og  andre  racer 
kræver  en  lige  så  hurtig  vækst  af  præstedømmebære- 
re, er  det  let  at  være  enig  i  den  dominikanske  følelse  af, 
at  „vor  tid  er  kommet". 

Ligesom  andre  medlemmer  over  hele  verden,  nyder 
dominikanerne  godt  af  de  velsignelser,  som  Kirkens 
program  for  familier  og  unge  bringer  med  sig.  Men  li- 
gesom andre  medlemmer,  kæmper  de  også  med  an- 
svar og  forhåbninger,  der  ser  ud  til  at  kræve  alt  det,  de 
har.  De  ønsker  at  bevare  enheden  som  kirkemedlem- 
mer og  lukke  afgrundene  mellem  de  sociale  klasser. 
De  ønsker  at  berede  deres  unge  til  at  blive  ledere  i  en 
ung,  hurtigtvoksende  kirke.  De  ønsker  at  kunne  for- 
sørge deres  familier  økonomisk.  Og  de  ønsker  at  hjæl- 
pe kvinderne  til  at  møde  de  udfordringer,  de  står  over 
for  overalt  i  den  moderne  verden. 

Hvis  man  spurgte  nogle  dominikanske  medlemmer, 
hvordan  de  klarer  sig,  finder  man  ud  af,  at  de  har  mas- 
ser af  gode  ideer.  Nogle  udfordringer  er  vanskeligere 
at  klare  end  andre.  Nogle  -  som  f.eks.  daglige  afbry- 
delser i  elektricitetsforsyningen,  der  kan  forårsage 
pludselige  stop  til  aftenmøder  og  -aktiviteter  er  tilsy- 
neladende uden  for  deres  kontrol.  Men  ved  at  arbejde 
sammen,  forbliver  alle  optimistiske  med  hensyn  til 
fremtiden,  som  begyndte  med  en  sådan  lovende 
fortid. 

ALLE  ER  SAMMEN 

Da  Ramon  Abreu  fra  Santo  Domingo  første  gang  be- 
søgte Kirken,  bemærkede  han,  at  „det  ikke  var  en 
kirke  med  de  rige  på  den  ene  side  og  de  fattige  på  den 


Øverst:  Rafael  Dilone  arbejder  derhjemme  som 

skomager.  Han  og  hans  hustru,  Miledy,  tilsluttede 

sig  for  nylig  Kirken  i  Santiago. 

Nederst:  Domingo  Cruz,  her  med  en  af  sine 

døtre,  Bianca  Maria,  er  præsident  for  Villa  Olga 

Gren  i  Santiago.  Han  er  medicinsk  tekniker 

og  opdrætter  fugle  i  sin  baghave  som  hobby. 


anden,  som  jeg  havde  lagt  mærke  til  i  andre  religioner. 
Alle  var  sammen,  ligesom  jeg  altid  havde  forestillet 
mig,  at  det  ville  være  i  Herrens  kirke." 

Den  enhed  og  varme,  som  præger  nadvermøderne, 
wardsfester  og  selv  små  møder  for  lederne  i  Den  Domi- 
nikanske Republik,  bekræfter,  hvordan  medlemmer- 
ne har  arbejdet  for  at  „deres  hjerter  skulle  være  sam- 
menknyttet i  indbyrdes  enighed  og  kærlighed"  (Mosi- 
ah  18:21).  Man  ser  det  ved  møder,  der  sluttes  med 
varme  omfavnelser,  til  distriktsfester,  hvor  alle  tager 
hinanden  i  hånden  og  oprigtigt  nyder  at  være  sammen 
samt  ved  begejstrede  vennebesøg  af  hjemmelærere 
eller  besøgslærerinder. 

Men  enhed  mellem  medlemmerne  kan  ikke  blot  til 
skrives  dominikanernes  varme  og  gæstfrihed.  Ledere 
og  medlemmer  arbejder  sammen  for  at  bevare  denne 
nærhed  og  dette  samarbejde,  hvilket  af  og  til  er  en  van- 
skelig opgave,  når  mennesker  fra  alle  sociale  klasser 
kommer  sammen,  som  de  gør  det  i  Kirken.  Menne- 
sker, der  har  holdt  sig  langt  fra  hinanden  socialt,  geog- 
rafisk og  selv  religiøst,  har  brug  for  inspirerede  ledere, 
og  de  dominikanske  kirkeledere,  som  f  .eks.  distrikts- 
præsident  i  Santiago,  Ramon  Lantigua,  og  hans  hu- 
stru, Victoria,  har  bevist  dette. 

„Problemet  med  klasseforskelle  er  noget,  vi  har  bedt 
meget  om,"  siger  Ramon .  Han  har  bemærket,  at  af  og  til 
sker  det  i  Kirken,  at  kvinder  fra  høje  sociale  klasser  om- 
favnede hinanden,  når  de  mødtes,  mens  de  kun  pligt- 
skyldigst hilste  på  de  andre  søstre.  „Ville  Herren  gøre 
det,  hvis  han  var  her  -  kun  smile  til  dem,  der  var  af  høj  e- 
re  status?"  spurgte  Ramon.  Victoria  var  foruroliget  ved 
aktiviteter  som  f.  eks.  udveksling  af  gaver,  som  „ikke  er 
noget  problem  for  de  rige.  Men  de  fattige  medlemmer 
må  spare  og  spare  blot  for  at  købe  en  lille  gave. " 

Victoria,  der  nu  virker  som  grenens  hjælpefore- 
ningspræ sidentinde,  planlægger  aktiviteter,  der  und- 
går at  fremhæve  klasseforskellene,  men  fremhæver 
alles  talenter.  Præsident  Lantigus  opmuntrer  lederne 
til  at  være  gode  eksempler  ved  at  behandle  alle  „lige 
som  Guds  børn.  Når  alt  kommer  til  alt,  følger  medlem- 
merne deres  lederes  eksempel." 

Resultatet?  Et  samhørighedsforhold,  der  kan  få  nye 
og  gamle  medlemmer  samt  ikke-medlemmer  til  at  føle 
sig  velkomne.  Da  Cécar  og  Lillian  Lozano  blev  døbt  i 
1989  efter  at  have  boet  i  De  Forenede  Stater,  Spanien 
og  Puerto  Rico,  fik  de  en  så  varm  velkomst  af  de  domi- 
nikanske medlemmer,  så  „vi  vidste,  at  dette  måtte 
være  Guds  kirke.  Alle  var  så  gode  mod  hinanden". 

VEJLEDNING  AF  DE  UNGE 

Ved  alle  aktiviter  for  Unge  Mænd  og  Unge  Piger  i 
Den  Dominikanske  Republik,  er  lederne  til  stede  - 
ikke  blot  ungdomslederne,  men  biskopper,  stavspræ- 


sidenter,  rådgivere  og  hjælpeforeningsledere.  Når 
Santiagos  ungdom  danser  merengue  ved  en  distriktsak- 
tivitet,  kan  distriktspræsidenten  ses  som  lydmand,  ja, 
han  danser  endog  med  ind  imellem.  Efter  seminar- 
klasserne om  fredagen,  laver  en  grenspræsident  do- 
minikansk morgenmad,  der  består  af  sandwich  med 
skinke  og  smeltet  os,  til  eleverne. 

„Vore  unge  står  over  for  de  samme  fristelser,  som 
unge  gør  det  overalt, "  siger  Maria  Pena  de  Diaz,  præsi- 
dentinden  for  Unge  Piger  i  Santo  Domingo.  „Radio, 
fjernsyn,  film  -  alt  indbyder  dem  til  ikke  at  forblive 
kyske."  Lederne  kæmper  også  mod  skikke,  som  at  bo 
sammen  uden  at  være  gift  samt  drikkef esters  populari- 
tet blandt  de  unge.  „Det  er  en  udfordring  at  lære  de 
unge  mennesker  om  tempelægteskab,"  siger  Marias 
førsterådgiver,  Martha  Polanco,  „når  de  end  ikke  har 
overvejet  ægteskab  særlig  meget." 

Lederne  er  enige  om  at  løsningen  ligger  i  at  bruge  tid 
sammen  med  de  unge  og  i  at  hjælpe  dem  med  at  ud- 
vikle sig  åndeligt.  „Vi  prøver  at  give  de  unge  piger  ån- 
delige oplevelser,"  siger  Maria  Diaz.  Hun  mindes  en- 
gang, hvor  alle  de  unge  piger  i  hendes  stav  fastede  for 
en  pige,  som  havde  kræft.  Da  pigen  blev  rask,  „ærede 
vi  hende  ved  Unge  Pigers  fødselsdagsfest,"  siger 
Maria.  „Det  var  en  rørende  oplevelse  for  pigerne,  som 
bragte  dem  nærmere  vor  himmelske  Fader." 

Agustin  Flete  tager  som  Unge  Mænds  præsident  de 
samme  initiativer.  „Den  eneste  måde,  hvorpå  de  unge 
kan  undgå  verdens  ting,"  siger  han,  „er,  at  de  har 
Anden  med  sig."  Derfor  understreger  han  betydnin- 
gen af  at  ære  præstedømmet,  og  han  planlægger  tjene- 
steprojekter for  de  unge  mænd.  Ana  Mercedes  Torres, 
præsidentinde  for  Unge  Piger  i  Santiago  distrikt,  taler 
åbenlyst  med  de  unge  piger  om  de  fristelser,  de  står 
overfor,  og  beder  ofte  for  de  unge,  som  hun  har  ansvar 
for. 

De  dominikanske  unge  reagerer  positivt  på  denne 
hengivne  ledelse.  De  udgør  30-40  procent  af  missionæ- 
rerne i  begge  missioner  i  Den  Dominikanske  Republik. 
De  har  store  ansvar  som  ledere  i  stav  og  ward  i 
18-19-års  alderen.  Og  de  har  påtaget  sig  mål  med  evan- 


STJERNEN 


13 


gelisk  perspektiv.  Ricardo  Beato,  som  er  19  år  gammel, 
er  typisk.  Som  førsterådgiver  i  La  Vega  Gren  i  Santia- 
go-missionen underviser  han  i  undersøgerklassen, 
leder  wardets  teaterkomité  og  har  ændret  sine  mål, 
siden  han  omvendte  sig  til  Kirken. 

„Før  jeg  blev  medlem  af  Kirken/'  siger  han,  „var 
mine  mål  de  samme  som  de  fleste  andre  unge  her:  Jeg 
ønskede  materielle  ting.  Jeg  ville  gerne  til  New  York  og 
blive  rig."  Nu  vil  han  gerne  udføre  en  mission,  gå  på 
universitetet  og  opfostre  en  lykkelig  familie. 

Jorge  Dominguez  virker  som  missionspræsident  i 
Santiago  distrikt  i  en  alder  af  23  år.  Efter  at  han  havde 
tilsluttet  sig  Kirken  som  14-årig,  afsluttede  han  semi- 
nar og  udførte  en  mission.  Nu  går  han  i  skole  på  Ponti- 
ficia  Universidad  Madre  y  Maestra,  hvor  han  engang 
foran  300  studenter  besvarede  spørgsmålet  fra  sin  an- 
tropologiprofessor: „Hvorfor  er  du  mormon?"  En  af 
studenterne  blev  døbt  som  resultat  heraf. 

„Det  er  særlige,  begejstrede,  villige  unge  menne- 
sker," siger  Martha  Polanco.  „Mange  af  dem  har  ikke 
familie  i  Kirken,  og  alligevel  gør  de  alt,  hvad  de  kan  for 
at  komme  til  møderne  og  udfylde  deres  stillinger  an- 
svarsbevidst." De  dominikanske  ledere  er  enige  med 
Agustin  Flete:  „Når  man  bruger  tid  sammen  med  de 
unge,  så  ved  de,  at  man  elsker  dem." 

OVERVINDELSE  AF  VANSKELIGHEDER 

Lederne  i  Den  Dominikanske  Republik  arbejder 
hårdt,  ligesom  ledere  overalt  i  Kirken,  for  at  imøde- 
komme de  fattiges  og  trængendes  behov.  Medlem- 
merne samarbejder  som  hjemmelærere  eller  ganske 


Faustina  og  Emma  Pichardo, 
medlemmer  af  Libertad  Gren  i 
Santiago  Distrikt,  troede  først,  at  de 
missionærer  fra  Kirken,  der  bankede 
på  deres  dør,  var  bogsælgere. 

enkelt  venner  i  evangeliet,  ved  at  imødekomme  be- 
hovet hos  kæmpende  brødre  og  søstre.  Da  et  medlems 
barn  f.eks.  blev  syg,  var  han  i  stand  til  at  betale  regnin- 
gerne for  behandling,  men  han  havde  ikke  råd  til  me- 
dicin. Flere  medlemmer  slog  sig  sammen  og  betalte  de 
piller,  barnet  havde  brug  for. 

Den  aften,  da  Ana  Mercedes  Torres  vendte  hjem  fra 
en  tur  til  templet  i  Guatemala  City,  brændte  hendes 
hus  ned  til  grunden.  „Medlemmerne  hjalp  mig  med 
tøj,  med  alt,"  siger  hun.  „De  var  der  den  selvsamme 
aften,  og  de  fortsætter  med  at  hjælpe." 

For  nogle  medlemmer  bliver  betaling  af  tiende  på 
grund  af  økonomiske  vanskeligheder  en  prøve  på  tro. 
Medlemmer,  som  har  klaret  denne  prøve,  fortæller 
andre  om  deres  oplevelser  og  tilbyder  dem  opmunt- 
ring og  håb.  „Da  jeg  blev  medlem  af  Kirken,"  siger  en 
leder  fra  Santo  Domingo,  „efterlevede  jeg  alle  budene 
undtagen  tiendeloven,  men  en  dag  gik  det  op  for  mig, 
at  jeg  adlyder  budene,  fordi  jeg  ønsker  at  adlyde,  og 
fordi  jeg  ved,  at  Herren  vil  hjælpe  os."  Siden  dengang 
har  han  betalt  tiende.  „Jeg  har  modtaget  så  mange  vel- 
signelser, jeg  ikke  havde  regnet  med.  Nu  er  det  mig, 
der  fortæller  historier  om  tiende!" 

Økonomiske  problemer  gør  det  også  vanskeligt  for 
nogle  familier  at  rejse  til  templet.  Selv  om  mange  do- 
minikanske familier  er  rejst  til  et  tempel  i  De  Forenede 
Stater,  er  det  lettest  at  rejse  til  templet  i  Guatemala 
City.  Dog  kræver  rejsen  til  Guatemala  City  måneders 
og  sommetider  års  opsparing. 

„Inflationen  gør  det  meget  svært  at  spare  op," 
siger  Fausto  Ventura,  førsterådgiver  i  Santo  Do- 
mingo Mission.  „Jeg  havde  råd  til  at  tage  min  fami- 
lie med  til  templet  i  De  Forenede  Stater,  men  for 
den  gennemsnitlige  dominikanske  familie  er  det 
umuligt." 

Selv  om  kun  fem  procent  af  familierne  i  Kirken  i  Den 
Dominikanske  Republik  har  været  i  stand  til  at  tage  til 
templet,  forbereder  de  sig  stadig  til  at  blive  beseglet. 
Forældrene  ser  alt  i  et  evigt  perspektiv,  deltager  i  tem- 
pelseminarer og  håber  på,  at  de  selv  får  et  tempel  en 
dag. 


Øverst:  Dominikanske  unge,  som  disse  fra 
Santo  Domingo,  tager  aktiv  del  i  stavens  og  war- 
dets  missionering.  Nederst:  Disse  unge  domini- 
kanske hellige  er  eksempler  på  evangeliets 
varme  og  fællesskab. 


KVINDERNE  FAR  STØTTE 


„Lykkeligvis  for  dette  lands  kvinder,"  siger  Aida 
Munoz  fra  Santiago,  „hjælper  Kirken  alle."  Hun  taler 
om  kvinder,  som  hjælper  med  at  forsørge  deres  famili- 
er, kvinder,  som  kan  vælge  at  blive  hjemme,  kvinder, 
som  er  gifte,  kvinder,  som  er  enlige,  og  kvinder,  som 
er  afhængige  af  støtte  fra  Hjælpeforeningens  søstre. 

For  de  fattige,  hvis  antal  omfatter  mange  enlige  kvin- 
der og  mødre,  har  Hjælpeforeningens  undervisning 
været  uvurderlig.  Hjemkundskabsmøder,  hvor  man 
lærer  at  lave  sunde  måltider  til  små  penge,  at  bruge 
sine  penge  klogt  og  opdrage  ansvarlige  børn,  er  ofte 
hovedkilden,  hvorfra  kvinder  kan  få  hjælp  og  råd. 
„På  grund  af  hjemkundskabsmøderne,"  siger  Miledy 

Dilone,  „har  jeg  været  i  stand  til  at  tjene  nogle  ekstra 
penge  ved  hjælp  af  det  håndarbejde,  vi  lærer  at  lave." 

Det  vigtigste  er  dog,  at  Hjælpeforeningen  tilbyder 
venskab  og  åndelig  støtte  til  kvinder  som  Leonarda 
Perez  de  Belvis,  som  arbejder  som  tjenestepige  om 
dagen,  tager  sig  af  sine  børn  om  aftenen  og  som  af  og 
til  bliver  noget  mismodig.  „Det  er  svært  ikke  at  give  op 
åndeligt, "  siger  hun,  „men  jeg  føler  stor  kærlighed  fra 
søstrene  i  wardet.  Når  nogen  ikke  har  det  godt,  beder 
vi  for  hende.  Hvor  kan  man  ellers  finde  den  kærlighed 
og  støtte?" 

Mange  enlige  søstre  i  Den  Dominikanske  Republik 
har  store  ansvar  i  deres  ward  eller  grene.  Ana  Merce- 
des Torres'  kaldelse  som  præsidentinden  for  Unge 
Piger  i  Santiago  distrikt  har  „opfyldt  mit  liv.  De  unge 
i  distriktet  er  blevet  min  familie.  Det  giver  mig  også  det 
håb,  at  mine  egne  børn  en  dag  kommer  ind  i  Kirken." 

Rita  Viviana  de  Cruz  er  repræsentant  for  en  anden 
del  af  de  dominikanske  kvinder.  Hendes  mand,  Do- 
mingo, medicinsk  tekniker  og  præsident  for  Villa  Olga 
Branch,  er  i  stand  til  at  forsørge  sin  familie,  bestående 
af  seks  personer.  Rita  arbejder  fortsat  hele  dagen  som 
sekretær,  men  hun  og  Domingo  har  besluttet,  at  hun 
snart  skal  holde  op.  „Det  var  noget,  jeg  ikke  rigtig 
havde  tænkt  over,  før  jeg  blev  medlem  af  Kirken," 
siger  hun.  „Det  er  ikke  nogen  let  beslutning  at  tage, 
men  vi  har  tro  på  det,  Kirken  har  lært  os."  Imens  har 
Rita  fundet  ud  af  at  de  husholdningsfærdigheder,  hun 
har  lært  i  Hjælpeforeningen  „hjælper  med  at  spare  tid. 
Jeg  ved  ikke,  hvad  jeg  gjorde  før!" 

FORBEREDELSE  TIL  FREMTIDEN 

Da  Hector  Antonio  og  Benita  Liberato  blev  medlem- 
mer af  Kirken  i  1983,  sagde  deres  venner,  at  de  var  tå- 
belige i  at  tilslutte  sig  en  ukendt  religion.  Hector  for- 
tæller: „Nu  er  mange  af  dem  medlemmer,  og  en  af 
dem  er  i  højrådet  sammen  med  mig! "  Benita  ser  tilbage 
på  den  vækst  i  Kirken,  som  hun  har  set  i  Den  Domini- 
kanske Republik  og  indser,  at  hun  i  sin  kaldelse  som 
stavens  præsidentinde  for  Primary,  „leder  en  anden 


generation  af  medlemmer,  som  vil  have  tilbragt  det 
meste  af  deres  liv  i  Kirken  -  et  fantastisk  ansvar." 

Medlemmer  som  Felix  og  Lubian  Sequi  bidrager  til 
Kirkens  positive  image  ved  at  tjene  både  samfundets 
og  Kirkens  medlemmer.  Lubian  er  leder  for  et  børne- 
hjem for  handicappede  børn  i  Santo  Domingo  og  leder 
også  en  lille  skole  for  børn,  som  ellers  ikke  ville  få  en 
uddannelse.  (Se  „Sidste  dages  hellige  kvinder:  Lubian 
Sequi",  Stjernen,  feb.  1988,  s.  35).  Felix,  koordinator 
for  Kirkens  uddannelsessystem  i  Santo  Domingo,  har 
set  seminar-  og  institutdeltagerne  gå  op  i  antal  fra  60  til 
2000  -  en  vækst,  han  har  arbejdet  hårdt  for.  „Når  alt 
kommer  til  alt, "  siger  han,  „så  er  vore  fremtidige  lede- 
re at  finde  blandt  disse  elever." 

Den  vigtigste  ændring  for  fremtiden  er,  samstem- 
mer de  dominikanske  medlemmer,  foregået  i  hjem- 
met. Da  Rafael  og  Miledy  Dilones  familie  på  fem  tilslut- 
tede sig  Kirken,  „lykønskede  selv  vore  naboer  os,  på 
grund  af  det  nye  sammenhold,  de  så  i  vores  familie," 
siger  Rafael,  et  højrådsmedlem,  som  arbejder  der- 
hjemme som  skomager  og  nyder  at  tilbringe  sin  dag  så 
nær  sin  familie.  For  Miledy  var  det  familiens  dåb  og  en 
bemærkelsesværdig  forbedring  i  hendes  ægteskab, 
der  styrkede  familielivet:  „Vi  var  en  skør  familie  før. 
Nu  ved  vi,  hvordan  vi  skal  holde  af  hinanden." 

På  grund  af  medlemmer  som  disse,  klarer  de  domi- 
nikanske ledere  optimistisk  deres  vokseværk.  Fremti- 
den vil  sandsynligvis  medføre  andre  problemer,  men 
mange  får  håb  af  ældste  M.  Russell  Ballards  indvielses- 
bøn.  „Han  bad  vor  himmelske  Fader  om  nogle  særlige 
velsignelser,"  mindes  Rodolfo  N.  Bodden,  hvis  fami- 
lie på  seks  medlemmer  var  de  første  medlemmer  af 
Kirken  i  Den  Dominikanske  Republik.  „Han  bad  især 
om,  at  vi  kunne  være  i  stand  til  at  lede  os  selv,  at  vore 
racer  og  nationaliteter  ville  velsigne  Kirken.  Det  var 
naturligvis  præsident  Kimball,  som  beredte  vejen.  Og 
se,  det  sker  altsammen!"  □ 


Broder  og  søster  VanDenBerghe  bor  i  Granite  Park  Ward, 
Salt  Lake  Granite  Park  Stake. 

HÅNDBOG  FOR  FAMILIER 


HVORDAN  MAN  HJÆLPER 

SINE  BØRN  MED 

AT  FÅ  ET  VIDNESBYRD 


Når  vi  i  Kirken  taler  om 
vidnesbyrd,  mener 
vi  en  åndelig  forsik- 
ring om  evige  sand- 
heder. Det  omfatter  en  bekræftelse 
på,  at  Gud  er  vor  himmelske  Fa- 
der, at  han  elsker  os,  at  han  skabte 
os,  og  at  han  for  os  har  en  eneståen- 
de plan,  der  blev  gjort  mulig  ved 
hans  Søns,  Jesu  Kristi  forsonende 
offer.  Et  vidnesbyrd  er  blevet 
omtalt  som  en  åndelig  bankkon- 
to, hvor  vi  indsætter  lærdomme, 
erfaringer  og  åndelige  skatte,  som 
kan  hæves,  når  der  opstår  spørgs- 
mål, eller  når  en  eller  anden  ud- 
fordrer de  sandheder,  der  er  hellige 
for  os.  Et  stærkt  vidnesbyrd  kan 
hjælpe  os  til  ikke  at  blive  for  påvir- 
ket af  mismod,  skuffelser  eller 
tvivl.  Et  vidnesbyrd  kan  også  fylde 
os  med  taknemmelighed,  inspirere 
os  til  at  blive  bedre  end  vi  ellers  ville 
være. 


BEHOVET  FOR  ET 
VIDNESBYRD 

Ældste  Heber  C.  Kimball  talte  om 
den  enkeltes  behov  for  at  have  et 
vidnesbyrd.  „For  at  kunne  imøde- 
komme de  vanskeligheder,  der 
kommer,  er  det  nødvendigt  for  jer 
selv  at  have  kundskab  om  sandhe- 
den af  dette  værk  .  .  .  Tiden  vil 
komme,  hvor  ingen  mand  eller 
kvinde  vil  kunne  holde  ud  ved  lånt 


lys.  Hver  især  må  ledes  af  lyset  i  sig 
selv.  Hvis  man  ikke  har  dette  lys, 
hvordan  kan  man  så  holde  ud?" 
(Orson  F.  Whitney,  Life  of  Heber  C. 
Kimball,  Salt  Lake  City,  Bookcraft 
Inc.,  1945,  side  450). 

Mens  børnene  udvikler  deres 
tro,  er  de  afhængige  af  deres  for- 
ældres tro.  De  støtter  sig  til  vores 
vidnesbyrd  eller  låner  lyset  fra 
vores  tros  lamper.  Men  efterhån- 
den som  de  modnes  og  står  over  for 
livets  mere  udfordrende  proble- 
mer, skal  de  skaffe  sig  deres  eget 
lys. 

Forældre  kan  på  mange  måder 
hjælpe  deres  børn  til  at  få  et  vidnes- 
byrd om  deres  himmelske  Fader  og 
Frelseren.  Vores  eksempel  er  abso- 
lut den  bedste  lærer.  Når  vi  bruger 
Frelserens  liv  som  et  eksempel  for 
vores  egen  opførsel,  centrerer  vi 
vores  liv  om  ham  og  viser  vores 
børn,  hvilken  magt  en  levende  tro 
kan  give  dem. 

Lyset  inden  i  os  reflekteres  også 
inden  for  vores  eget  hjem.  En  af  de 
vigtigste  måder  at  hjælpe  vores 
børn  til  at  opbygge  stærke  vidnes- 
byrd er  faktisk  at  opbygge  et  ånde- 
ligt kristuscentreret  hjem. 


ET  ANDELIGT  HJEM  ER 

•  et  hjem,  hvor  Jesu  Kristi  evan- 
gelium studeres,  drøftes  og  efter- 
leves. 


•  et  hjem,  der  er  opbygget  med 
den  forsikring,  at  Gud  Faderen  og 
Jesus  Kristus  er  virkelige,  og  at  de 
lever. 

•  et  hjem,  hvor  Helligånden  ind- 
bydes til  at  være. 

•  et  hjem,  hvor  beslutningerne 
træffes  i  overensstemmelse  med 
evangeliets  principper. 

•  et  hjem,  hvor  lykke  ikke  af- 
hænger af  materielle  ejendomme, 
men  kærlighed,  enhed  og  fælles- 
skab. 

•  et  hjem,  hvor  hver  enkelts  ud- 
vikling værdsættes  og  opmuntres. 

•  et  sted,  hvor  der  opmuntres  til 
personlig  bøn,  skriftstudium  og 
meditation. 

•  et  sted,  hvor  mennesker  accep- 
teres, som  de  er,  og  med  kærlighed 
opmuntres  til  at  yde  deres  bedste. 

•  et  sted,  hvor  samarbej de  er  vig- 
tigere end  konkurrence,  hvor  „du" 
er  vigtigere  end  „jeg" . 

•  et  sted,  hvor  der  er  ordenligt  og 
rent. 

Det  er  ikke  meningen  at  sådan  en 
liste  skal  tage  modet  fra  nogen.  De 
fleste  hjem  har  ikke  alle  disse  egen- 

Mens  børnene  udvikler  deres 
tro,  er  de  afhængige  af  deres 
forældres  tro.  De  støtter  sig  til 
vores  vidnesbyrd  eller  låner 
lyset  fra  vores  tros  lamper. 


Men  efterhånden  som  de 
modnes  og  står  over  for 
livets  mere  udfordrende 
problemer,  skal  de  skaffe 
sig  deres  eget  lys. 

Der  forekommer  altid  mindre 
formelle  muligheder  for  at  bære 
vidnesbyrd.  Ofte  opstår  der 

„undervisningsm  uligheder". 


Vi  kan  måske  se,  at  vores  børn 
er  modtagelige,  og  at  tidspunktet 
er  godt  til  at  lære  dem  om  de 
følelser,  vi  nærer  i  vores  hjerte. 

skaber  i  orden  på  en  gang.  Men  for- 
ældre, der  ønsker  at  opbygge  tro  i 
deres  børn,  arbejder  på  at  gøre  et 
sådant  hjem  til  virkelighed. 


TROENS  ORD 

Selv  om  det  er  vores  handlinger, 
der  taler  mest  direkte  til  vores  børn, 
er  vores  ord  af  stor  betydning .  Hvor 
er  det  uheldigt,  når  børnene  aldrig 
hører  deres  forældre  fortælle  om 
deres  kærlighed  til  dem.  Når  en  for- 
ælder siger:  „Jeg  elsker  dig"  til  et 
barn,  bliver  barnets  selvfølelse  og 
kærlighed  til  denne  forælder  styr- 
ket. Det  er  ligeledes  uheldigt,  når 
børn  ikke  ofte  hører  deres  forældre 
fortælle  dem  om  deres  kærlighed  til 
vor  himmelske  Fader.  Når  en  foræl- 
der taler  om  sin  tro  med  et  barn, 
vokser  barnets  tro  på  vore  himmel- 
ske forældre.  „Forældre  bør  bære 
deres  vidnesbyrd  for  deres  børn 
derhjemme  -  udtrykke  over  for 
jeres  børn  præcis,  hvad  det  er  ved 
Kirken,  I  ved  er  sandt.  Hvis  vi  tror, 
at  vores  børn  ved  det,  bare  fordi  de 
bor  i  det  samme  hus  som  os,  så  tager 
vi  fejl.  Det  er  nødvendigt,  at  vi  udta- 
ler ordene,  så  vores  familie  kan  føle 
den  samme  ånd  ved  vidnesbyrdet, 
som  vi  har  følt.  Familieaftenen  er  et 
ideelt  tidspunkt,  hvor  dette  kan 
ske"  („How  to  Gain  a  Testimony," 
ældste  Loren  C.  Dunn,  oktoberkon- 
ferencen 1972). 


Uanset  hvilken  alder,  vores  børn 
har,  har  de  brug  for  at  høre  vores 
vidnesbyrd  og  trosfremmende  hi- 
storier. Og  når  vi  bærer  vidnesbyrd 
om  et  princip,  skal  vi  fortsætte  med 
at  efterleve  det.  Vi  kan  f.eks.  ikke 
bære  vidnesbyrd  om  vigtigheden  af 
at  holde  sabbatten  hellig  og  så  gøre 
noget,  som  viser  vores  børn,  at 
vores  ord  var  tomme. 


TID  TIL  AT  BÆRE 
VIDNESBYRD 

Udveksling  af  åndelige  følelser 
kan  ske  på  forskellige  måder.  Vi 
kan  bære  vidnesbyrd  som  en  del  af 
de  særlige  begivenheder,  vi  har 
sammen  med  familien,  som  f.eks. 
hjemmeaftener,  familiestudium, 
personlige  interview,  familiebøn 
eller  familiesammenkomster.  Efter 
en  generalkonference  eller  en  fire- 
side  kan  vi  bære  vidnesbyrd  om 
sandheden  af  det,  vi  har  hørt  eller 
følt.  Nogle  familier  har  haft  gode 
oplevelser  sammen,  når  de  har  af- 
holdt vidnesbyrdmøder. 

Når  børn  begynder  at  føle  sig 
trygge  ved  at  udtrykke  deres  følel- 
ser derhjemme,  kan  de  opmuntres 
til  at  bære  vidnesbyrd  ved  faste-  og 
vidnesbyrdmøder.  Når  børnene 
hører  os  udtrykke  vores  følelser,  vil 
de  lære,  at  det  er  godt,  at  de  også 
gør  det. 

Der  forekommer  altid  mindre  f  or- 

STJERNEN 

21 


melle  muligheder  for  at  bære  vid- 
nesbyrd. Ofte  opstår  der  „un- 
dervisningsmuligheder" .  Vi  kan 
måske  se,  at  vores  børn  er  modta- 
gelige, og  at  tidspunktet  er  godt  til 
at  lære  dem  om  de  følelser  vi  nærer 
i  vores  hjerte.  Udveksling  af  min- 
der om  betydningsfulde  begiven- 
heder i  vores  liv  kan  være  mulighe- 
der for  at  bære  vidnesbyrd.  Børn  el- 
sker beskrivelser  af  deres  mors 
følelser,  når  hvert  nyfødt  barn  blev 
lagt  i  hendes  arme.  De  bliver  styr- 
ket åndeligt  ved  at  læse  eller  høre 
om  deres  fars  følelser  om  den  ånde- 
lige betydning  af  deres  dåb  og  be- 
kræftelse, deres  patriarkalske  vel- 
signelser eller  deres  tempelægte- 
skab. 

Ofte  kan  vi  nedskrive  det,  vi  ikke 
så  godt  kan  udtrykke  mundtligt.  En 
far,  som  aldrig  havde  talt  så  direk- 
te, skrev  til  sin  søn  én  gang  om 
ugen,  da  sønnen  var  på  mission,  og 
opmuntrede  ham  til  at  bære  vid- 
nesbyrd af  hele  sit  hjerte,  mens  han 
tjente  Herren. 


DET  LEVENDE  VIDNESBYRDS 
GAVE 

Et  vidnesbyrd  kræver  næring  og 
omsorg,  ligesom  et  fysisk  legeme. 
Herren  udførte  bemærkelsesvær- 
dige mirakler  for  Israels  børn,  for  at 
de  skulle  have  mad  og  tøj,  efter  at 
de  mirakuløst  var  blevet  udfriet  af 


Ægypten  ved  at  gå  over  Det  Røde 
Hav.  Men  det  varede  ikke  længe, 
før  de  lavede  en  guldkalv,  som  de 
kunne  tilbede,  mens  Moses  var 
oppe  på  Sinajbjerget.  Det  er  i  høj 
grad  det  samme  i  dag.  Alle  menne- 
skers tro  kan  svækkes,  hvis  de  tilla- 
der deres  vidnesbyrd  at  være  inak- 
tiv og  ubrugt.  En  missionær,  som 
har  tilbragt  to  år  med  at  undervise 
andre  om  guddommelige  sandhe- 
der, kan  komme  hjem  og  miste 
dette  brændende  vidnesbyrd,  hvis 
han  ikke  nærer  det,  som  han  gjorde 
i  missionsmarken.  Et  nydøbt  med- 
lem skal  fortsætte  med  at  deltage  og 
studere,  hvis  hans  vidnesbyrd  skal 
vokse. 

Præsident  Harold  B .  Lee  har  be- 
mærket: „Det  vidnesbyrd,  du  har  i 
dag,  vil  ikke  være  det  vidnesbyrd, 
du  har  i  morgen.  Dit  vidnesbyrd  vil 
enten  vokse  og  vokse  indtil  det 
bliver  klart  som  solen,  eller  det  vil 
blive  mindre  og  mindre,  til  det  helt 
forsvinder,  afhængigt  af,  hvad  du 
gør  med  det"  (New  Era,  feb.  1971, 
s.  3). 

Et  vidnesbyrd  om  evangeliet  er 
en  gave  fra  Gud.  Det  er  tilgængeligt 
for  alle,  som  virkelig  ønsker  det  og 
er  villige  til  at  anvende  evangeliets 
lærdomme.  Det  kommer  sædvan- 
ligvis ikke  ved  mirakler  eller  synli- 
ge manifestationer.  Det  kommer 
stille  til  os  gennem  Helligånden. 
Og  det  modtages,  når  vi  søger  Ån- 
dens konstante  følgeskab. 


FRA  SKRIFTERNE 


Skrifterne  har  en  del  at  sige  om  at  opdrage  børn,  der  er  åndeligt  sindede, 
som  elsker  Herren.  Følgende  skriftsteder  kan  vejlede  forældre  i  at  hjælpe 
deres  børn  med  at  få  stærke  vidnesbyrd,  som  vil  lede  dem  ind  på  den  lige 
og  snævre  sti,  som  leder  til  evigt  liv. 


2  Mosebog  18:20 
5  Mosebog  6:5-7 
Ordsprogene  22:6 
Lukas  15:11-32 
Efeserne  6:4 

2  Nephi  2:25 
Mosiah  4:14 

Mosiah4:15 
L&P  68:25 

L&P  68:28 

L&P  93:40 
L&P  121:43 


Lær  dem  Guds  love. 

Tal  om  Guds  befalinger. 

Undervis  børnene,  mens  de  er  små. 

Tilgiv  dem,  når  de  gør  fejl. 

Provokér  dem  ikke,  men  opdrag  dem  i  Herrens 

tugt  og  formaning. 

Hjælp  dem  med  at  nyde  glæde. 

Giv  dem  mad  og  klæder;  tillad  ikke  at  de 

skændes. 

Lær  dem  at  elske  og  tjene  hinanden. 

Undervis  dem  i  læren  om  tro,  omvendelse,  dåb 

og  Helligåndens  gave. 

Lær  dem  at  bede  og  at  vandre  retskaffent  for 

Herren. 

Opdrag  dem  i  lys  og  sandhed. 

D 

Irettesæt  dem  med  Anden. 


Skrifterne  og  profeterne  forsikrer 
os  om,  at  hvis  vi  søger  oprigtigt,  vil 
vi  modtage  et  vidnesbyrd  i  vores 
sind  og  i  vores  hjerte. 

„Ja,  se,  jeg  vil  tale  til  dig  i  din  sjæl 
og  i  dit  hjerte  gennem  den  Hellig- 
ånd, der  skal  komme  over  dig,  og 
som  skal  bo  i  dit  hjerte. 

Se,  dette  er  åbenbaringens  ånd" 
(L&P  8:2-3). 

Som  forældre  ønsker  vi,  at  vores 
børn  modtager  deres  eget  indre  lys 
som  vejledning.  Den  tid,  vi  tilbrin- 
ger med  at  hjælpe  dem  til  at  få  dette 
lys,  er  blandt  den  mest  værdifulde 
tid,  vi  kan  være  sammen  med  dem. 


Som  forældre  ønsker  vi, 
at  vores  børn  modtager 
deres  eget  indre  lys  som 
vejledning.  Den  tid,  vi 


tilbringer  med  at  hjælpe  dem 
til  at  få  dette  lys,  er  blandt 
den  mest  værdifulde  tid,  vi 
kan  være  sammen  med  dem. 

BESØGS  LÆRERINDEBUDSKAB 


Vor  guddommelige  værdi 


\Jf"  i  blev  født  af  himmel- 
f  ske  forældre  i  den  før- 
jordiske tilværelse,  hvor 
vi  fik  åndelig  næring  og 
lærte  om  frelsesplanen.  Da  vi  så 
frem  til  det  næste  skridt  i  vores 
fremgang,  „råbte  (vi)  af  glæde" 
(Job  38:7).  Lære  &  Pagter  138:56  for- 
tæller, at  vi  „modtog  .  .  .  (vores) 
første  belæringer  i  åndernes  verden 
og  forberedtes  til  at  komme  frem  i 
Herrens  bestemte  tid  for  at  arbejde 
i  hans  vingård  for  menneskesjæle- 
nes frelse/' 

Vor  himmelske  Fader  var  vis,  idet 
han  ikke  kaldte  os  til  de  samme  op- 
gaver i  jordelivet  og  heller  ikke  gav 
os  de  samme  personlige  gaver.  Vi 
kom  til  jorden  på  det  tidspunkt  og 
det  sted,  hvor  vi  kunne  udvikle  os 
og  velsigne  andre.  Hver  kvindes  liv 
og  arbejde  er  enestående  og  af  uen- 
delig værdi. 

Hvordan  kan  forståelse  af  din  førjor- 
diske tilværelse  hjælpe  dig  med  at  på- 
skønne din  mission  som  kvinde  i  vore 
dages  verden  ? 

Vi  værdsætter  vores 
individuelle  roller 

Ældste  H.  Burke  Peterson  sagde, 
idet  han  forklarede  betydningen  af 
hver  enkelts  liv  og  mission:  „Tror 
du  et  øjeblik,  at  vor  himmelske 
Fader  ville  have  sendt  ét  af  sine 
børn  til  denne  jord  ved  et  tilfælde, 
uden  mulighed  for  at  udføre  et  be- 
tydningsfuldt stykke  arbejde?  .  .  . 

I  blev  bevaret  for  at  komme  til  jor- 
den på  dette  tidspunkt  med  et  sær- 


*;, 


, 


■!■■■■■■■'       tC-  s4 

ILLUSTRERET  AF  BETH  WHITTAKER 

ligt  formål.  Ikke  blot  nogle  af  jer, 
men  allesammen.  Der  er  noget  for 
enhver  af  jer  at  gøre,  som  ingen 
andre  kan  gøre  lige  så  godt,  som  I 
kan  .  .  .  Hvis  I  vil  give  vor  Fader  i 
Himlen  lov,  vidner  jeg  om,  at  han 
vil  vandre  sammen  med  jer  gen- 
nem jeres  livs  rejse  og  inspirere  jer 
til  at  kende  jeres  særlige  formål 
her"  (Den  danske  Stjerne,  juni  1980, 
s.  22,  23). 

Hvordan  har  dine  udfordringer  hjul- 
pet dig  til  at  blive  opmærksom  på  Her- 
rens inspiration  til  dig? 

Vi  værdsætter  skrifternes 
vejledning 

Hvordan  kan  vi  bedst  finde  vejle- 
ding for  vores  individuelle  vej  i 
livet?  Et  af  de  bedste  steder  at  finde 
denne  vejledning  er  i  skrifterne. 
Salmisten  sagde:  „Dit  ord  er  en 
lygte  for  min  fod,  et  lys  på  min  sti" 
(SI.  119:105).  Når  vi  dagligt  stude- 
rer skrifterne,  hjælper  den  os  til  at 
forstå  Herrens  ord  og  føle  sikker- 


hed for,  at  vi  gør  det,  han  ønsker,  vi 
skal  gøre. 

Hvordan  har  dine  yndlingsskriftste- 
der  vejledt  dig? 

Vi  værdsætter  andres  eksempel 

Da  Abish,  en  tjenerinde  ved  kong 
Lamonis  hof,  så  at  Ammon,  Lamo- 
ni,  dronningen  og  alle  de  andre  tje- 
nere var  faldet  til  jorden,  vidste 
hun,  at  de  var  overvældet  af  Guds 
magt.  Hun  troede,  at  menneskene 
ville  tro  på  Herren,  hvis  de  så  dette, 
og  derfor  løb  hun  fra  hus  til  hus  for 
at  fortælle  dem  om  det  (se  Alma 
19:16-17). 

Hanna  sørgede,  fordi  hun  ikke 
havde  fået  børn.  Hun  bad  til  Her- 
ren og  lovede,  at  hvis  han  ville  give 
hende  en  søn,  så  ville  hun  give  bar- 
net til  Herren,  så  han  kunne  tjene 
ham  i  tabernaklet.  Herren  svarede 
Hannas  bøn,  og  hun  holdt  sit  løfte 
(se  1  Sam.  1). 

Ligesom  Hannas  mission  var  for- 
skellig fra  Abishs,  så  er  ingen  af  os 
kaldede  til  at  tjene  på  nøjagtig 
samme  måde  som  andre.  Det  er 
sådan,  Gud  vil  have,  at  det  skal 
være.  Vores  forskelligheder  gør 
hans  rige  stærkere.  Men  andres 
eksempler  kan  motivere  os  til  at 
gøre  vores  bedste  og  føle  os  værd- 
sat som  personer.  Lad  os  derfor 
glæde  os  over  det  enestående  liv  og 
værk,  vi  hver  især  har  fået  samt 
værdsætte  andres  bidrag. 

Hvordan  har  andres  gode  eksempel 
hjulpet  dig  til  at  føle  dig  værdsat  som 
kvinde?  □ 

JOSEPH  SMITH 


Kellene  Ricks 


Profeten  Joseph  Smith  var  en  høj, 
stærk  mand.  Han  voksede  op  på 
en  gård  og  brugte  mange  timer  på 
at  rydde  land  og  så  afgrøder  sam- 
men med  sin  far  og  sine  brødre. 


Profeten  elskede  at  være  sammen 
med  unge  mennesker.  En  af  hans 
yndlingsaktiviteter  var  brydning. 
Dengang  bestod  brydning  mest  af 
at  prøve  at  få  sin  modstander  til 
at  miste  balancen. 


En  dag  opdagede  Joseph  en  grup- 
pe glade  unge  mænd  og  drenge. 
Da  han  kom  nærmere,  så  han  at 
de  havde  en  brydekamp.  Han 
besluttede  sig  til  at  være  med. 


Der  var  en  særlig  stor  fyr,  som  så 
ud  til  at  være  mesteren.  Han  var 
stolt  over,  at  ingen  havde  kunnet 
vælte  ham,  og  han  var  ivrig  efter 
at  brydes  med  profeten. 


Kampen  var  kun  netop  begyndt, 
da  mesteren  blev  båret  væk  i 
hoved  og  bagdel  hen  til  en  grøft 
i  nærheden,  hvor  Joseph  smed 
ham. 


Mens  mængden  råbte  og  klappe- 
de, hjalp  Joseph  den  unge  mand 
på  benene,  klappede  ham  på  ryg- 
gen og  sagde:  „Du  skal  ikke  tage 
dig  af  det.  Når  jeg  er  sammen 
med  de  unge,  laver  jeg  alt  det 
sjov,  jeg  kan,  for  dem." 


Selv  om  Joseph  var  Kirkens 
første  præsident  og  en  meget 
travl  mand,  vidste  han,  at  det 
var  vigtigt  at  tage  sig  tid  til  at 
være  venlig  over  for  andre. 

MAJ- 
DRONNIG 


Historie  af  Barbara  Wells 


lisabeth  sad  tilfreds  ved  siden  af  sin  bedste- 
mor og  fulgte  mønstret  i  den  gamle  kvindes 
falmede  blå  bomuldsforklæde  med  sine  små 
hænder.  Nogle  få  af  bedstemoderens  gulhvi- 
de hår,  der  duftede  svagt  af  ingefærbrød  og  æbler, 
rørte  barnets  kind. 

„Bedstemor,  fortæl  en  af  dine  historier  fra  for 
længe  siden,"  mumlede  Elisabeth  dovent. 

„Hvilken  slags  historie  i  dag,  Bess?" 

„Fortæl  mig  om  dengang,  du  var  pige  og  boede  i 
England,  før  du  blev  medlem  af  Kirken  og  kom 
herover  til  Canada." 

„Åh  barn,  det  er  så  mange  år  siden!  Lad  mig  se 
om  jeg  kan  komme  i  tanke  om  noget." 

Den  gamle  kvinde  bøjede  hovedet,  mens  hun 
tænkte.  Så  brød  hendes  rynkede  ansigt  ud  i  et  smil. 
„Har  jeg  nogen  sinde  fortalt  dig  om  vores  landsbys 
majfest?" 

Elisabeth  rystede  langsomt  på  hovedet,  og  hendes 
mørke  øjne  fyldtes  med  nysgerrighed. 

„Det  var  alletiders,  Bess.  Før  daggry  den  1.  maj, 
gik  mine  søstre  og  jeg  ind  i  skoven  for  at  plukke 
blomster  og  grene  til  at  pynte  vores  hytte  med.  Den 
morgen  lavede  vores  mor  kroner  af  blade  og  vilde 
blomster,  som  vi  kunne  have  på,  når  vi  gik  fra  dør  til 
dør  og  sang.  Men  det  bedste  var  maj-dronningen." 

„Havde  jeres  landsby  jeres  egen  dronning,  som  i 
et  eventyr?" 

„Nej,  kun  en  på  majdagen,"  svarede  bedstemor. 
„Landsbyen  valgte  den  smukkeste  pige,  og  hun 


kørte  i  en  blomsterdækket  vogn  ind  til  midten  af 
byen." 

„Blev  du  nogen  sinde  valgt?"  spurgte  Elisabeth. 

„Nej,"  smilede  bedstemor.  „Jeg  var  alt  for  almin- 
delig. Selvfølgelig  havde  jeg  altid  ønsket  det,  men 
der  var  aldrig  nogen,  der  spurgte." 

„Hvad  skete  der  så?" 

„Maj-dronningen,  som  havde  en  krone  af  blom- 
ster, blev  taget  med  hen  til  majstangen  for  at  lede 
forårsfesten,  som  var  til  hendes  ære." 

„Hvad  er  en  majstang?" 

„Det  var  et  højt  træ,  som  var  blevet  fældet  den 
morgen.  Efter  at  alle  grenene  var  hugget  af,  blev 
stammen  sat  på  en  plæne  i  landsbyen,  og  der  blev 
hængt  blomster  og  bånd  i  alle  regnbuens  farver  på 
toppen  af  stammen." 

„Og  så  begyndte  festen?" 

„Ja,  Maj-dronningen  sad  i  en  æresport  af  blomster 
og  så  folkene  fra  landsbyen  danse  rundt  om  majstan- 
gen, og  bød  foråret  velkommen.  Når  jeg  dufter  de 
første  syrener  hvert  år,  føler  jeg  mig  som  en  lille  pige 
i  England  igen." 

„Bedstemor,  jeg  tror,  at  mor  kalder.  Jeg  må  hellere 
gå  nu, "  sagde  Elisabeth  og  kyssede  sin  bedstemors 
kind. 

I  hele  den  sidste  uge  af  april  regnede  det  hele 
tiden.  Elisabeth  stirrede  ud  af  vinduet  og  mumlede: 
„Det  bliver  ikke  godt  vejr  til  tiden.  Alting  bliver  øde- 
lagt." Men  om  morgenen  den  1.  maj,  brød  solen 
glad  gennem  skyerne  og  fyldte  landskabet  med 

varme  og  lys.  Elisabeth  tog  dynen  af,  og  hoppede 
forventningsfuld  ud  af  sengen.  Da  hendes  foræld- 
re kom  nedenunder  til  morgenmaden,  var  Elisa- 
beth færdig  med  sin  morgenmad  og  løb  ud  ad 
køkkendøren. 

„Hvor  skal  du  hen  så  hurtigt?"  spurgte  hendes 
far. 

„Jeg  har  så  meget  at  gøre,  far." 

„God  fornøjelse,  skat,  men  leg  nu  ikke  for 
langt  fra  huset,"  sagde  hendes  mor. 

„Det  skal  jeg  nok  lade  være  med,  mor.  Det 
lover  jeg." 

I  de  næste  tre  timer  havde  Elisabeth  travlt  bag 
laden.  Ind  imellem  måtte  hun  løbe  op  på  sit  væ- 
relse. Nedenunder  kunne  mor  høre  Elisabeths 
komodeskuffer  gå  op  og  i,  efterfulgt  af  Elisabeths 
fodtrin,  når  hun  løb  ned  ad  trapperne. 

Kort  efter  middag,  bankede  Elisabeth  på  sin 
bedstemors  dør,  næsten  ude  af  sig  selv  af  glæde. 

„Kom  ind,  Bess.  Jeg  har  lige  bagt  nogle  småka- 
ger." 

„Åh,  bedstemor,  du  må  komme  med  mig  lige 
nu!  Jeg  vil  gerne  vise  dig  syrenerne.  De  blomstrer 
bag  laden." 

„Nej  hvor  dejligt!  Lad  os  plukke  en  buket  til 
stuen." 

Da  bedstemor  gik  omkring  hjørnet  ved  laden, 
måbede  hun  af  forbavselse.  Grenene  i  et  lille  fer- 
skentræ var  pyntet  med  hårbånd  i  glade  farver, 
som  viftede  i  brisen.  Ved  siden  af  det  stod  en 
gammel  træstol,  som  var  blevet  forandret  til  en 
trone  af  tulipaner  og  mælkebøtter. 

„Sæt  Dem  ned,  Deres  Majestæt,"  sagde  Elisa- 
bet høfligt.  „Majfesten  skal  begynde,  og  De  er 
maj -dronningen  -  den  smukkeste  i  hele  landet." 

Da  den  gamle  kvinde  langsomt  satte  sig,  blev 
en  krone  af  syrener  lagt  på  hendes  hoved.  Idet 
hun  yndefuldt  glattede  det  falmede  forklæde  over 
sine  knæ,  blinkede  hun  glædestårer  bort,  mens 
hun  så  Elisabeth  danse  rundt  om  ferskentræ- 
majstangen.  □ 

Tekst  og  musik:  Jeanne  P.  Lawler. 

Copyright  1977,  1989  LDS.  Denne  sang  må  kopieres  til  ikke-kommerciel  kirkebrug  og  til  brug  i  hjemmet. 


Johannes  14:26 


PÅ  OPDAGELSE 


MINE  VENNER, 
HMONG'ERNE 


Jennifer  Brass  Jenkins 
og  Sandy  Brass  Jenkins 


Kou Moua 


Hmong'erne  (udtales 
„mong'erne")  ved 
ikke,  hvordan  man 
spiser  med  pinde,  men 
det  gør  jeg  heller  ikke.  Når  jeg  er 
til  middag  hos  Kou  Moua,  kan  jeg 
lide  at  lave  hvide  klistrede 
risbolde,  ligesom  Kou  viser  mig. 
Hun  har  masser  af  fætre  og 
kusiner,  vi  kan  lege  med,  men 
ingen  brødre  og  søstre.  Kous 
familie  kom,  ligesom  mange  andre 
hmong-familier,  fra  Laos  for  at 
bo  i  Amerika. 

Der  er  ingen  tigre  eller  slanger 
i  Utahs  bjerge,  men  hmong'erne 
var  alligevel  meget  bange,  da  de 
kom  hertil.  De  kunne  ikke  tale 
engelsk,  og  ingen  kunne  tale 
deres  sprog,  men  det  var  ikke  så 
slemt,  som  nogen  kunne  tro. 


Hele  vores  familie  var  stavs- 
missionærer  i  hmong-grenen  i  Salt 
Lake  Stav,  og  jeg  lærte  Neng  og 
Shoua  og  de  andre  børn,  hvordan 
de  skulle  folde  deres  arme  for  at 


bede,  hvordan  de  skulle  se  på  bil- 
lederne i  Historier  fra  Mormons  Bog, 
og  hvordan  de  skulle  synge  „Jeg 
er  Guds  kære  barn" .  De  lærte  os, 
hvordan  man  siger  goddag  på 
hmong-sproget  -  nyob  zoo  -  og  vi 
lærte  dem  alle  slags  ting,  som  at 
tænde  lyset,  bruge  en  blyant, 
købe  en  kylling  for  penge.  Ved 
juletid  gav  nogle  gavmilde  men- 
nesker hmong'erne  noget  tøj, 
legetøj,  frugt,  slik,  nødder  og 
småkager.  De  spiste  frugten  og 
nødderne,  men  de  ville  ikke  have 
slikket  og  småkagerne! 

Nytårsfesten  sammen  med 
hmong'erne  er  virkelig  sjov,  fordi 
alle  spiser  al  den  ris,  de  ønsker,  og 
de  snakker  og  leger.  Chous  og 
Nengs  mødre  lavede  et  hmong- 
kostume,  som  jeg  kunne  have  på 

til  nytårsfesten.  Det  er  sort  med 
en  blå  krave  og  med  lyserødt 
skærf.  Der  er  masser  af  broderier, 
perler  og  skinnende  pynt,  der  ras- 
ler, når  jeg  går. 

De  gav  min  mor  nogle  firkanter, 
de  havde  syet,  og  som  hedder  paj 
ntaub,  som  betyder  blomstertøj  på 
hmong-sproget.  Firkanterne  sym- 
boliserer en  gammel  religiøs 
hmong-tro.  Kalus  bedstemor  er 


ved  at  lære  hende,  hvordan  man 
syr  de  små  sting  og  laver  det, 
der  former  det  blomsterlignende 
mønster.  Det  vil  jeg  også  gerne 
lære.  Af  og  til  øver  jeg  mig  i  at 
føre  mønstret  over  på  papir  eller 
selv  lave  et  og  så  farve  det,  så 
det  ligner  en  rigtig  paj  ntaub. 
Hmong'erne  er  nogle  af  mine 
bedste  venner,  så  jeg  prøver  at 
lave  mine  mønstre  med  deres 


yndlingsfarver  -  lilla,  rød,  blå,  gul 
og  grøn.  □ 

Paj  Ntaub  sneglemønster 
Farver: 

(1)  hvid 

(2)  lilla 

(3)  blå 

(4)  grøn 

(5)  gul 

(6)  rød 

FÆLLESTID 


BYG  PÅ  MIN  KLIPPE 


Laurel  Rohlfing 


Og  dette  er  det  evige  liv,  at  de 
kender  dig,  den  eneste  sande  Gud, 
og  ham,  som  du  har  sendt,  Jesus 
Kristus  (Joh.  17:3). 


Har  du  nogen  sinde  bygget  et  hus  af  sand  på 
stranden?  Det  er  sjovt  at  bygge  og  forme,  men  før 
eller  senere  kommer  vandet  nærmere  og  skyller  det 
væk. 

Hvis  du  skulle  bygge  et  rigtigt  hus,  skulle  du 
bygge  det  på  et  solidt  grundlag  af  sten  eller  beton,  så 
når  vinden,  regnen  eller  oversvømmelsen  kommer, 
vil  huset  være  sikkert,  og  du  ville  være  beskyttet  i 
det. 

Mange  gange  sammenligner  skrifterne  det,  at  få  et 
vidnesbyrd,  med  at  bygge  et  hus  på  klippegrund. 
Grundvolden  for  et  vidnesbyrd  er  Jesu  Kristi  evan- 


gelium. I  Lære  &  Pagter  11:24  siger  Herren:  „Byg  på 
min  klippe,  som  er  mit  evangelium."  For  at  bygge  sit 
vidnesbyrd  på  evangeliets  klippe,  skal  man  tro  på 
Jesus  Kristus,  omvende  sig,  blive  døbt  og  modtage 
Helligåndens  gave.  Man  skal  også  bede  altid, 
komme  i  Kirken,  deltage  i  nadveren  og  holde 
befalingerne  (se  3  Nephi  11:38-40;  18:1-15).  Så  er  du 
stærk  og  kan  vælge  det  rigtige. 

Vi  har  alle  oplevelser,  som  prøver  os.  Det  er 
ligesom  regnen,  oversvømmelsen  og  stormene,  som 
kan  slå  på  huset.  Hvis  du  ikke  har  bygget  dit  vidnes- 
byrd på  evangeliets  klippe,  når  problemerne  kom- 
mer, vil  du  have  tendens  til  at  holde  op  med  at 
prøve  at  modstå  fristelserne,  og  dit  vidnesbyrd  kan, 
ligesom  huset,  der  blev  bygget  på  sandet,  blive 
skyllet  bort. 

I  3  Nephi  14:24-27  kan  vi  læse:  „Derfor,  hver  den, 


En  klog  man  bygged'  hus  på 
klippegrund 


En  klog  man  bygged'  hus  på 
klippegrund 


En  klog  man  bygged'  hus  på 
klippegrund 


Og  regnen  pøsed'  ned. 


Al 

som  hører  disse  mine  ord,  og  gør  efter  dem,  ham  vil 
jeg  ligne  ved  en  forstandig  mand,  som  byggede  sit 
hus  på  klippegrund, 

og  skylregnen  kom,  og  floderne  kom,  og  vindene 
blæste  og  slog  imod  dette  hus,  og  det  faldt  ikke;  thi 
det  er  grundfæstet  på  klippen. 

Og  hver  den,  som  hører  disse,  mine  ord  og  ikke 
gør  efter  dem,  skal  lignes  ved  en  dåre,  som  byggede 
sit  hus  på  sand, 

og  skylregnen  faldt,  og  floderne  kom,  og  vindene 
blæste  og  slog  imod  dette  hus,  og  det  faldt,  og  dets 
fald  var  stort." 


rette.  De  kunne  skrive  det  ned  i  deres  dagbog  eller  tegne  et 
billede  af  det.  Nogle  af  oplevelserne  kan  ageres. 

2.  Vis  hvordan  et  hus  på  en  klippe  bliver  stående.  Lav  to 
enkle  huse  af  karton.  På  et  stort  fad  kan  man  sætte  et  af 
husene  på  en  sandbunke  og  det  andet  kan  limes  godt  fast 
på  en  sten.  Hæld  en  „  oversvømmelse"  afvand  på  fadet  og 
vis,  hvordan  vandet  vasker  sandet  bort,  men  at  huset  på 
klippen  bliver  stående  sikkert. 

3.  Få  fat  i  nogle  sten  eller  mursten,  og  sæt  etiketter, 
hvorpå  der  står,  hvordan  man  kan  opbygge  sit  vidnesbyrd. 
Drøft  hvorfor  hver  enkelt  sten  er  vigtig.  □ 


Instruktioner 

Klip  strimlerne  ud  og  lim  dem  sammen  ved  ender- 
ne, som  anvist.  Lim  bille dstrimlerne  og  fjernsyns- 
skærmen på  karton.  Klip  skærmen  ud  og  skær  for- 
sigtigt hul  langs  de  stiplede  linier.  Put  strimlerne  ind 
gennem  åbningerne  i  skærmen.  Når  du  trækker  bil- 
lederne gennem  skærmen,  så  syng  eller  sig  ordene 
til  „Den  kloge  mand  og  den  ukloge  mand" 
(Se  Aktivitetssange  og  vers,  side  36). 

Forslag  til  fællestid 

1.  Bed  børnene  om  at  fortælle  om  oplevelser,  de  har  haft, 
hvor  deres  vidnesbyrd  har  hjulpet  dem  til  at  vælge  det 

Og  regnen  pøsed'  ned  og 
stormen  peb 


Og  regnen  pøsed'  ned  og 
stormen  peb 


Og  regnen  pøsed '  ned  og 
stormen  peb 


Men  huset  på  klippen  stod  fast. 

Og  regnen  pøsed'  ned  og 
stormen  peb 


Og  regnen  pøsed'  ned  og 
stormen  peb 


Og  huset  på  sand  skylled'  bort 

FRA  VEN  TIL  VEN 


Howard  W.  Hunter 


Ingen  kan  komme  ind  i  Guds  rige  hvis  han  ikke  bliver  født  af  vand  og  Ånd 

(Joh.  3:5) 

Fra  et  interview  med  Howard  W,  Hunter, 
præsident  for  De  Tolvs  Kvorum,  af  Kellene  Ricks 


Jeg  har  altid  været  glad  for  naturen 
og  udendørsliv.  Jeg  voksede  op  i 
Boise  i  Idaho,  og  noget  af  det,  jeg 
bedst  kunne  lide  at  lave,  var,  når 
jeg  i  sommerferien  kunne  være  på  min 
tantes  gård.  Her  vogtede  jeg  køer,  red  på 
heste,  svømmede  i  kanalen,  og  ofte  sov  jeg  i  en 
høstak  under  stjernerne. 

Nej,  hvor  jeg  beundrede  drengene  og  pigerne, 
som  boede  på  gårdene!  De  havde  muligheder,  som 
vi,  der  boede  i  byen,  aldrig  havde. 

Dog  var  det  sådan,  at  omkring  en  kilometer  fra, 
hvor  jeg  boede  i  Boise,  var  der  en  flod,  som  løb 
gennem  byen.  Der  var  skovarealer  der,  som  jeg 
elskede  at  gå  i  efter  skoletid  eller  om  lørdagen. 
Min  hund  var  min  ven,  og  vi  gik  der  sammen  eller 
sejlede  i  bådene  eller  lavede  fløjter  af  pilegrenene. 
Vi  så  bæverne  lave  dæmninger  og  fiskene  svømme 
i  vandet.  Vi  så  fugle  bygge  reder  og  opfostre  deres 
unger. 

Da  jeg  blev  ældre,  blev  jeg  spejder  og  nød  at  gå 
lange  ture  og  slå  lejr  om  sommeren  sammen  med 
mine  venner.  Mange  af  disse  drenge  gik  i  Primary 
sammen  med  mig.  Min  mor  var  præsidentinde  i 
Primary  og  min  yngre  søster,  Dorothy,  og  jeg  kom 
der  regelmæssigt. 

Min  far  var  imidlertid  ikke  medlem  af  Kirken,  og 
da  jeg  blev  otte  år,  blev  jeg  ikke  døbt. 


Jeg  havde  dog  et  vidnesbyrd.  Jeg  vid- 
ste, at  Gud  levede.  Min  mor  havde  lært 
mig  at  bede  og  at  takke  vor  himmelske 
Fader  for  alle  de  ting,  jeg  var  glad  for.  Jeg 
takkede  ham  ofte  for  jordens  skønhed  og 
for  den  dejlige  tid,  jeg  havde  på  gården 
og  ved  floden  og  sammen  med  spejderne.  Jeg  lærte 
også  at  bede  ham  om  de  ting,  jeg  ønskede  eller 
havde  brug  for. 

Jeg  gik  til  alle  kirkemøder  og  aktiviteter,  men  det 
var  ikke  før  jeg  blev  12  år,  at  jeg  virkelig  savnede  det 
at  være  døbt.  På  det  tidspunkt  var  alle  mine  venner 
blevet  ordineret  til  diakoner.  Fordi  jeg  ikke  var  rigtig 
medlem  af  Kirken,  var  der  mange  ting,  som  de  gjor- 
de, jeg  ikke  kunne  være  med  til.  Uddeling  af  nad- 
veren og  tænde  op,  så  Kirken  kunne  være  varm,  var 
to  af  de  ting,  jeg  så  mine  venner  gøre  uden  mig. 

Derfor  begyndte  min  søster  og  jeg  at  plage  vores 
far  om  at  få  lov  til  at  blive  døbt.  Vi  bad  også  om,  at 
han  måtte  sige  ja.  Vi  var  ude  af  os  selv  af  glæde,  da 
han  endelig  gav  sin  tilladelse,  og  jeg  blev  døbt,  da 
jeg  var  13  år  gammel.  En  hel  ny  verden  åbnede  sig 
for  mig,  da  jeg  lærte  om  ansvarene  i  forbindelse  med 
at  være  medlem  af  Kirken  og  bære  præstedømmet. 

Jeg  er  taknemmelig  for  den  indflydelse  Kirken 
havde  i  mine  yngre  år  og  for  min  mors  lærdomme. 
Selv  om  jeg  blev  døbt  meget  senere  end  andre  børn, 
vidste  jeg,  at  Gud  elskede  mig  og  lyttede  til  mig.  □ 

NYE  VENNER 


SATU 


MERENLUOTO 


FRATURKU  I  FINLAND 


Lawrence  Cummins 

Ti-årige  Satu  Merenluoto, 
hvis  fornavn  betyder 
„eventyr",  er  kreativ  i  alt 
det,  hun  foretager  sig. 
Hendes  værelse  er  en  lille  udstil- 
ling af  tøjdyr  og  væsener,  som 
hun  har  lavet  af  små  stykker  stof. 
Og  ude  i  et  træ  i  familien  Meren- 
luotos  have  hænger  der  en  fugle- 
kasse, som  Satu  har  lavet  til  en 
heldig  fuglefamilie.  I  et  lille  mu- 
seum i  kælderen  i  hendes  legehus 


udstiller  hun  andre  ting,  som  hun 
har  lavet. 

Familie  Merenluoto  bor  i  et  af- 
sondret hus  på  en  ø  ikke  så  langt 
fra  Turku  (Åbo).  Deres  baghave 
ligger  i  skyggen  af  et  kæmpestort 
træ,  hvorfra  der  fra  en  af  grenene 
hænger  et  tykt  reb,  som  er  fanta- 
stisk til  at  gynge  i.  Satu  elsker  at 
gynge  i  rebet  og  bliver  sjældent 
træt  af  det.  Når  hun  ikke  gynger, 
leger  hun  sandsynligvis  i  legehu- 


FOTO  AF  RICHARD  M.  ROMNEY 


set  med  sin  veninde  Anna  Haik- 
kola,  som  bor  i  nærheden.  De  har 
været  veninder,  siden  de  var  gan- 
ske små.  Og  Satu  og  Anna  over- 
natter, som  så  mange  unge  kirke- 
medlemmer gør  det  i  Finland,  hos 
hinanden  efter  at  søndagsmøder- 
ne  er  ovre. 

Satu  kan  lide  at  spille  klaver, 
danse,  synge  og  hjælpe  sin  mor  i 
køkkenet  og  udenfor  i  haven. 
Hun  kan  også  lide  at  skrive  breve 
til  sin  penneven  i  Estland,  en  sov- 
jetisk republik  på  den  anden  side 
af  Den  Finske  Bugt.  Satu  har  to 
brødre,  Jukka  på  14  år  og  Markuu 
på  12.  For  at  hjælpe  med  at  op- 
bygge gode  følelser  i  hjemmet, 
har  Satu  og  hendes  brødre  gjort 
sig  fortjent  til  en  ekstra  belønning, 
som  de  fik  tilbudt  af  deres  foræld- 
re for  ikke  at  se  vold  i  fjernsynet 
i  flere  måneder. 


Modstående  side:  Satu  Merenluoto 
gynger  i  et  træ  i  baghaven. 
Herover:  Satus  lille  museum 
i  kælderen  i  hendes  legehus. 
Længst  til  venstre:  Satu  sidder 
på  sit  værelse  med  nogle  af  de 
tøjdyr,  som  hun  har  lavet. 
Til  venstre:  Satu  viser  et  fuglehus, 
som  hun  har  lavet. 

Børnenes  mor,  Kaarina  Meren- 
luoto, gør  deres  hjem  til  et  dejligt 
sted  at  være.  Hun  er  farvekonsu- 
lent og  har  også  travlt  i  Kirken 
som  rådgiver  i  Unge  Piger  og  som 
institutlærer.  Raimo  Merenluoto, 
børnenes  far,  leder  en  fabrik,  der 
fremstiller  transportable  telefoner. 
Han  virker  som  førsterådgiver  i 
Tamperes  stavspræsidentskab. 

Når  Satu  bliver  spurgt  om, 
hvad  hun  bedst  kan  lide  ved  sin 
primary  klasse,  siger  hun:  „Kir- 
kens historie  og  historier  om 
Joseph  Smith.  Jeg  kan  også  lide 
historier  om,  da  Jesus  var  en  lille 
dreng  og  om,  da  han  helbredte 
folk,  da  han  var  lidt  ældre." 

Tilbage  i  gyngen  igen  lader  Satu 
sine  kreative  fantasi  få  frit  løb  .  .  . 
Jeg  kunne  lave  en  lille  gård  til  mit 
museum  .  .  .  måske  endog  med  en  ud- 
stoppet skolopender.  Jeg  kunne  skrive 
med  to  pennevenner  -  en  i  Estland 
og  en  anden  .  .  .  i  Japan!  □ 


Satu  Merenluoto  til  venstre  i 
sin  gynge  i  træet.  Øverst  og  på 
forsiden  ses  hun  sammen  med 
sin  veninde,  Anna  Haikkola. 

Positiv 
disciplin 


Marilyn  Whitaker 


En  dag  da  vores  ni-årige 
søn  var  vred  på  sin  yngre 
bror,  beklagede  han  sig 
højrøstet  over  sin  brors 
fejl.  Det  var  sket  flere  gange  før,  og 
det  bekymrede  mig.  Men  denne 
dag  følte  jeg  mig  inspireret  til  at 
prøve  en  mere  positiv  fremgangs- 
måde til  løsning  af  problemet.  Jeg 
sendte  min  søn  ind  på  sit  værelse 
og  bad  ham  om  ikke  at  komme  ud, 
før  han  havde  skrevet  ti  gode  ting 
om  sin  yngre  bror.  Da  han  kom  ud 
med  listen,  var  hans  indstilling 
ændret.  At  finde  det  positive  havde 
udelukket  hans  negative  tanker  og 
følelser. 

Vi  har  ofte  senere  brugt  denne 
form  for  disciplinering  og  har  fun- 
det ud  af,  at  det  er  en  effektiv  måde 
at  bevare  en  kærlig  atmosfære  i 
vores  hjem.  Når  man  tidligt  i  livet 
lærer  at  se  efter  en  persons  gode 
egenskaber,  vil  det  gøre  os  lykkeli- 
gere og  bedre  beredt  til  at  komme 
godt  ud  af  det  med  andre  i  fremti- 
den, n 

SPØRGSMÅL  OG  SVAR 


HVORDAN  MAN  OVERVINDER 

FRISTELSEN  TIL 
AT  TAGE  NARKOTIKA 


Der  er  ikke  nogen,  der  har  forsøgt  at  få  mig  til  at  drikke  alkohol  eller 
tage  narkotika  endnu.  Jeg  tror  virkelig  på  visdomsordet,  men  jeg 
spekulerer  på,  om  jeg  har  mod  til  at  sige  nej.  Jeg  hader  at  sige  nej  til 
nogen  eller  gøre  dem  vrede  på  mig.  Hvad  kan  jeg  gøre  for  at  være 
sikker  på,  at  jeg  ikke  giver  efter? 

Svarene  har  til  hensigt  at  hjælpe  og  vejlede,  men  er  ikke  udtryk  for  Kirkens  lærdomme. 


VORES  SVAR 

Du  skal  vide,  at  du  ikke  er  alene, 
når  det  drejer  sig  om  fristelser  i  for- 
bindelse med  alkohol  og  narkotika 
eller  med  at  være  bange  for,  hvor- 
dan du  vil  blive  behandlet,  når  du 
siger  nej. 

Svaret  til  dit  spørgsmål  er,  at  du 
må  begynde  med  at  forberede  dig 
længe  inden,  du  står  over  for  en 
overtalende  ven,  der  har  en  øl  i 
hånden.  Du  må  beslutte  nu,  inden  i 
dig  selv,  at  narkotika  og  alkohol 
ikke  er  godt  for  dig,  og  at  du  aldrig 
vil  indtage  disse  ting. 

For  at  hjælpe  dig  med  dette,  må 
du  først  lære  kendsgerningerne  at 
kende.  Narkotika  og  alkohol  er 
stærke    kemikalier,     der    ændrer 


sindsstemningen,  og  som  er  giftige 
for  det  menneskelige  legeme,  især 
for  nervesystemet.  De  kemiske  re- 
aktioner, der  forekommer  i  hjer- 
nen, og  som  fremkalder  „det 
sjove",  er  selve  de  processer,  som 
nedbryder  legemet,  forgifter  sindet 
og  ødelægger  brugerens  ånd.  Vor 
himmelske  Fader  gav  os  kloge  råd, 
da  han  rådede  os  til  at  undgå  disse 
stoffer. 

Efter  at  du  har  taget  en  beslut- 
ning om  ikke  at  bruge  disse  kemi- 
kalier, skal  du  beslutte,  hvordan 
du  undgår  mennesker,  steder  og 
situationer,  hvor  der  findes  alko- 
hol og  narkotika.  En  klog  far  råde- 
de sine  børn  til  at  „holde  sig  fra 


mørke  steder".  Et  vellykket 
behandlingsprogram  for  alkoholi- 
ster og  narkomaner  råder  de  unge 
afhængige,  som  er  ved  at  blive 
raske,  til  at  prøve  at  finde  nye  inte- 
resser og  nye  venner,  så  de  undgår 
fristelser. 

På  trods  af  dine  anstrengelser, 
kan  du  stadig  blive  opfordret  til  at 
tage  disse  skadelige  stoffer.  Det  er 
derfor,  du  må  lære  at  øve  dig  i 
måder,  hvorpå  du  kan  sige  nej.  Få 
råd  af  venner,  der  ikke  tager  narko- 
tika, forældre,  ungdomsledere,  se- 
minarlærere, din  biskop  osv.,  og  øv 
dig  i  at  sige  nej  sammen  med  dem. 
Hvis  du  gør  dette,  vil  du  vide  nøjag- 
tig, hvad  du  skal  sige  og  gøre,  når 
tilfældet  opstår. 

Du  skal  også  vide,  at  din  tøven 
med  at  sige  nej,  antyder,  at  du  mu- 
ligvis mangler  selvtillid.  Når  vi  af 
og  til  har  svært  ved  at  sige  nej  til 
andre  og  at  sætte  grænser,  som  er  i 
vores  egen  interesse,  så  er  det 
fordi,  vi  mangler  følelsen  af  selv- 
værd. 

Selvværd,  eller  den  måde,  hvor- 
på vi  ser  på  os  selv,  er  noget  vi 

opnår  ved  det  vi  gør.  Når  vi  gør  det 
gode,  har  personlige  sejre,  udvikler 
vore  talenter  og  oplever  personlig 
udvikling,  har  vi  tendens  til  at  se  os 
selv  i  et  bedre  lys.  Søg  og  skab  vel- 
lykkede oplevelser  (ligegyldig  hvor 
små  de  er)  for  dig  selv,  og  så  vil  du 
komme  til  at  se  på  dig  selv,  som  en, 
hvis  mening  har  betydning.  Det 
gør  det  meget  lettere  at  sige  nej,  når 
det  er  nødvendigt. 

Kærlighed  til  sig  selv  er  en  gave, 
som  du  giver  dig  selv.  Vor  himmel- 
ske Fader  giver  frit  sin  kærlighed  til 
alle  sine  børn,  syndere  som  hellige, 
og  værdsætter  dig  højt  på  grund  af 
din  guddommelige  værdi.  Når  du 
nu  ved,  at  du  er  hans  barn,  burde 
du  så  ikke  vise  dig  selv  denne  betin- 
gelsesløse kærlighed?  Når  du  har 
oplevet  og  erkendt  Guds  omfatten- 
de kærlighed  til  dig,  vil  det  være 
lettere  at  tage  beslutninger,  der 
gavner  dine  guddommelige  mulig- 
heder, uanset  hvem,  du  skal  sige 
nej  til. 

Til  sidst  skal  du  vide,  at  selv  om 
nogle  af  de  beslutninger,  vi  træffer 
som  Frelserens  tilhængere,  ikke  er 
populære  i  verden,  vil  du  få  stor 
glæde  og  mange  velsignelser,  når 
du  følger  stien.  I  bjergprædikenen 
sagde  Jesus:  „Salige  er  de,  som  er 
forfulgte  for  retfærdigheds  skyld, 
thi  Himmeriget  er  deres"  (Matt. 
5:10). 

Sæt  din  lid  til  den,  som  elsker  dig 
mest  og  kender  dig  bedst,  og  han 
vil  give  dig  styrke  i  denne  beslut- 
ning, og  i  hvilken  som  helst  prø- 
velse, du  kan  møde.  Bed  om  mod  til 
at  gøre  det,  du  ved  er  rigtigt,  og 
gør  det  så.  Når  du  gør  det,  vil  du 
få  velsignelser  i  form  af  et  sundt 
legeme,  et  rent  sind  og  en  stærk 
ånd. 


DE  UNGES  SVAR 

Jeg  begik  en  fejl,  der  svarer  til 
den,  du  ønsker  at  undgå,  fordi  jeg 
var  bange  for,  at  jeg  ikke  ville  blive 
accepteret  af  mine  såkaldte  venner. 
Det  er  den  største  fejl,  jeg  nogen 
sinde  har  begået.  Jeg  var  slave  af 
denne  uvane  i  næsten  otte  år.  Jeg  er 
i  øjeblikket  ved  at  komme  mig  over 
min  afhængighed. 

Narkotika  forårsagede,  at  min 
kærlighed  til  livet  langsomt  for- 
svandt. Jeg  var  parat  til  at  opgive 
livet,  da  jeg  besluttede  mig  til  at 
ændre  mig.  Jeg  måtte  af  med  en 
„ven"  for  at  kunne  give  slip  på  de 
bånd,  der  bandt  mig. 

Nu  elsker  jeg  mig  selv  nok  til,  at 
ingen  kan  rokke  ved  det,  jeg  er.  Jeg 
kender  dig  ikke  personligt,  men  jeg 
elsker  den  person,  du  ønsker  at 
blive.  Hvis  du  nogen  sinde  må  give 
slip  på  en  ven  for  at  beskytte  dig 
selv,  så  gør  det.  Hvis  dine  venner 
insisterer  på  at  falde,  så  gå  ikke  om- 
kuld sammen  med  dem. 

Navn  tilbageholdt 

Hovedsagen  er,  at  man  er  sam- 
men med  mennesker,  man  kender 
og  stoler  på,  som  ikke  vil  presse  en 
til  at  gøre  noget  forkert.  Narkotika 
og  alkohol  er  meget  nærværende 
problemer  i  denne  verden,  og  du 
skal  vælge  mere  stabile  venner  end 
dem,  som  har  disse  problemer. 
Men  allervigtigst  er  det,  at  du  ken- 
der dig  selv.  Jeg  ville  aldrig  gå  der- 
hen, hvor  jeg  ikke  kunne  stole  på 
mig  selv,  eller  hvor  jeg  kunne  blive 
fristet  til  at  bryde  visdomsordet. 
Det  er  simpelthen  ikke  det  værd. 

Få  venner,  der  vil  beskytte  dig 
mod  narkotika  og  alkohol  og  ikke 
friste  dig  til  at  tage  noget  sådant. 


Vær  dig  selv  og  stå  fast  ved  det,  du 
ved,  er  rigtigt.  Stol  på  Herren.  Du 
kan  ikke  få  en  bedre  ven!  Og  hvis 
dine  venner  virkelig  er  dine  ven- 
ner, vil  de  ikke  overveje  nogensin- 
de at  presse  dig  ind  i  noget,  som  er 
forkert. 


Lisa  M.  Eyres,  16 
Phelan,  California 


Jeg  ved,  hvordan  du  har  det.  Jeg 
har  allerede  fået  stillet  dette  spørgs- 
mål. Hvis  en  ven  spørger  dig,  om 
du  kunne  tænke  dig  at  få  noget  nar- 
kotika eller  alkohol,  sig  NEJ  og  gå. 
De  vil  respektere  dig  for  din  vilje- 
styrke. 

Sig  blot  til  dig  selv  i  forvejen,  at 
du  ikke  vil  tage  narkotika  eller  alko- 
hol. Jeg  ved,  at  det  er  svært  at  sige 
nej,  men  når  du  har  sagt  det  første 
gang,  vil  det  være  meget  lettere  at 
sige  det  næste  gang.  Held  og  lykke! 


Andy  Johnson,  15 
Hughson,  California 


Du  er  heldig,  hvis  ingen  har  til- 
budt dig  blot  en  cigaret.  Jeg  var  ikke 
så  heldig. 

Det  begyndte  med  noget,  som  jeg 
troede  ville  være  en  middag  på  en 
lille  café.  Da  vi  var  på  vej,  fortalte 
min  bedste  ven  mig,  at  vi  i  virkelig- 
heden skulle  til  en  fest  hjemme  hos 
en  bekendt.  I  stedet  for  at  insistere 
på,  at  jeg  straks  blev  kørt  hjem,  gik 
jeg  med.  Det  var  den  første  fejl. 

Den  anden  fejl  begik  jeg,  da  jeg  be- 
sluttede, at  det  så  dumt  ud,  at  jeg 
var  den  eneste,  der  ikke  drak,  så  jeg 
gav  efter  og  fik  nogle  få  drinks.  Det 
var  indledningen  til  mine  proble- 
mer med  alkohol. 

Jeg  ville  ønske,  at  jeg  kunne  få 
andre  til  at  føle,  hvordan  det  er,  at 
være  i  sådan  et  fængsel.  Hele  ens 
virkelighedsfornemmelse  er  ude  af 
funktion,  så  man  er  helt  ligeglad 
med,  hvad  man  gør.  Derfor  skal  du 
være  bange!  Det  vil  spare  dig  for 
mange  tårer  og  megen  sorg,  og 
måske  endog  dit  liv,  hvis  du  blot  er 
bange! 

Vær  altid  opmærksom  på,  at  der 
er  en  vej  tilbage,  hvis  du  skulle 
komme  væk  fra  jernstangen.  Men 
det  vil  spare  dig  for  en  masse  smer- 
te og  tid  og  vanskeligheder,  hvis  du 
aldrig  giver  slip. 

Husk  blot,  at  vor  himmelske 
Fader  elsker  dig  så  meget,  at  han 
gav  sin  Søn  for  dig.  Kast  det  ikke 
bort.  Navn  tilbageholdt 


Jeg  tror,  at  gruppepres  er  et  af  de 
sværeste  problemer,  man  skal  over- 
vinde i  skolen.  Af  og  til  er  det  meget 
skræmmende  at  være  anderledes. 
Der  er  ingen,  der  ønsker  at  blive  af- 
vist. Men  du  vil  blive  overrasket 
over,  hvor  mange  af  dine  venner, 
der  helst  ikke  vil  drikke,  ryge  eller 
tage  narkotika,  men  som  er  bange 
for  at  indrømme  det. 

Der  var  500  elever  i  min  skole,  og 
jeg  var  én  af  kun  tre  sidste  dages 
hellige.  Jeg  sendte  50  invitationer 
ud  til  en  fest  ved  min  16-års  fødsels- 
dag. Sidst  i  invitationerne  skrev 
jeg:  „Ingen  alkohol,  tobak  eller  nar- 
kotika". Da  jeg  sendte  invitationer 
ne  ud,  var  jeg  og  mine  forældre 


bange  for,  at  der  ikke  ville  komme 
nogen  til  festen.  Men  alligevel  var 
der  35  ud  af  de  50,  jeg  inviterede, 
der  kom. 

Omkring  en  måned  senere  fik  jeg 
en  invitation  til  en  fest  hos  en  ven. 
Sidst  i  invitationen  stod  der: 
„Ingen  alkohol,  tobak  eller  narkoti- 
ka" .  I  løbet  af  de  næste  to  år  fik  jeg 
mange  lignende. invitationer. 

Det,  du  skal  gøre,  er  at  beslutte 
lige  nu,  hvad  du  vil  gøre  og  så  holde 
fast  ved  det.  Sande  venner  vil  ac- 
ceptere dig,  som  du  er.  De  fortsæt- 
ter måske  med  at  ryge  eller  drikke, 
men  de  vil  ikke  presse  dig,  når  du 
høfligt  har  sagt:  „Jeg  ryger  ikke" 
(eller  drikker  eller  lign.).  Hvis  de 
fortsætter  med  at  presse  dig,  så  find 
dig  nye  venner,  som  accepterer  dig, 
som  du  er,  samt  det,  du  står  for. 

Michelle  Seibert,  21 
Merritt  Island,  Florida 


Jeg  ved,  hvordan  du  har  det.  Det 
er  meget  skræmmende.  Jeg  har  fået 
tilbudt  narkotika  og  alkohol  i  sko- 
len. Jeg  ved,  hvad  narkotika  og  al- 
kohol kan  gøre  ved  legemet,  men 
jeg  tænkte  alligevel:  „Hvad  skal  jeg 
gøre?  Jeg  ved,  at  det  ikke  er  rigtigt, 
men  jeg  ønsker  at  få  nye  venner  og 
holde  på  dem,  jeg  har." 

Vi  bliver  prøvet.  Jeg  bad  og  hu- 
skede Lære  &  Pagter  89:7:  „Thi 
stærke  drikke  er  ikke  for  maven, 
men  til  at  vaske  kroppen  med."  Jeg 
huskede  også  Herrens  løfte  om,  at 
han  ikke  vil  prøve  os  ud  over  vores 
evner. 

Husk,  at  Herren  elsker  dig,  og 
han  ønsker  ikke,  at  du  skal  tabe. 
Han  vil  hjælpe. 

Benjamin  Godfrey,  15 
Rochester,  New  Hampshire 


Herren  kender  alle  de  prøver  og 
vanskeligheder,  som  ungdommen  i 
de  sidste  dage  gennemgår,  men  når 
du  husker,  at  han  altid  er  der  for  at 
hjælpe  dig,  og  at  han  elsker  dig, 
vil  det  hjælpe  dig  til  at  være  sikker 
på,  at  du  ikke  giver  efter  for  fri- 
stelser. 

Husk  Nephis  trofaste  ord  og  tro 
på,  at  Herren  aldrig  giver  en  befa- 
ling til  sine  børn  uden  at  berede  en 
udvej,  så  de  kan  gøre  det,  han  har 
befalet. 


Christeena  M. 
Riggs,  17 
Chandler,  Arizona 


Nøglen  til  at  overvinde  gruppe- 
pres er  at  beslutte  sig  til  lige  nu  at 
sige  nej,  og  når  så  situationen  kom- 
mer, at  sige  nej  med  det  samme.  På 
den  måde  ved  alle,  hvor  du  står.  De 
fleste  mennesker  vil  respektere  din 
beslutning,  hvis  du  er  ærlig  over  for 
dem  med  det  samme.  Hvis  de  alli- 
gevel ikke  respekterer  din  beslut- 
ning, er  de  ikke  sande  venner.  En 
rigtig  ven  elsker  dig  og  ønsker  ikke 
at  såre  dig.  Jesus  Kristus  og  vor 
himmelske  Fader  er  sande  venner  og 
vil  velsigne  dig  for  din  beslutning 
til  at  sige  nej . 

Herren  elsker  dig  og  forlader  dig 
aldrig.  Du  er  Guds  barn.  Bed  ham 
om  hjælp. 


Jason  Wheeler,  18 
Ririe,  Idaho 

Shirley  Pullen 


DU  VED  DET  I 
DIT  HJERTE 


Timen  var  ved  at  begynde,  og  jeg  var  lige  så  ner- 
vøs som  en  kat  i  tordenvejr.  Efter  vi  var  blevet 
råbt  op,  skulle  vi  begynde  med  Kenneths 
foredrag.  Det  gav  mig  omkring  15-20  minutter. 
Hvorfor  skal  jeg  holde  mit  foredrag  i  dag?  tænkte  jeg. 
Hvorfor  havde  jeg  valgt  Joseph  Smith  som  min  „be- 
rømte amerikaner"? 

Hovedparten  af  klassen  var  baptister,  deriblandt  læ- 
reren. Jeg  var  den  eneste  mormon  i  hele  gruppen.  Jeg 
må  have  følt  mig  meget  modig  den  dag,  jeg  valgte 
dette  emne. 

Kenneth  var  næsten  færdig.  Der  var  ingen  spørgs- 
mål til  hans  tale  om  præsident  Dwight  D.  Eisenhower. 

Det  var  min  tur. 

„Min  ,berømte  amerikaner'  er  Joseph  Smith",  be- 
gyndte jeg.  „Han  blev  født  i .  .  ."  Min  tale  varede  om- 
kring ti  minutter  -  ikke  dårligt. 

„Er  der  nogle  spørgsmål?"  spurgte  læreren. 

Der  var  så  stille,  at  man  kunne  høre  en  nål  falde  til 
jorden. 

„Jeg  har  et,"  sagde  min  lærer.  „Hvad  hedder  den 
kirke,  Joseph  Smith  oprettede?" 

Jeg  vidste,  at  jeg  havde  glemt  et  eller  andet,  og  at  det 
ville  være  det  vigtigste.  Jeg  svarede:  „Jesu  Kristi  Kirke 
af  Sidste  Dages  Hellige,  mere  almindelig  kendt  som 
mormonkirken. " 


Det  satte  gang  i  spørgsmålene:  Hvor  kom  pladerne 
fra?  Hvem  var  Moroni?  Hvordan  fik  han  pladerne?  Og 
ja,  det  sædvanlige  spørgsmål:  Hvad  med  polygami? 
På  dette  tidspunkt  havde  jeg  det  temmelig  godt.  Jeg 
svarede  på  alle  de  spørgsmål,  jeg  kunne,  og  så  spurgte 
en  af  eleverne,  som  jeg  altid  vil  være  taknemmelig  for: 
„Hvordan  ved  du,  at  det  er  sandt?" 

Dette  spørgsmål  rørte  mig.  Jeg  følte  Anden  stærkt  i 
mit  hjerte  og  i  lokalet. 

Jeg  så  på  spørgeren  og  sagde:  „Bill,  har  du  nogen 
sinde  følt  så  godt  for  noget,  at  uanset  hvad  andre 
sagde,  så  vidste  du,  at  det  var  rigtigt?  Du  ved  det  i  dit 
hjerte,  og  ingen  kan  få  dig  til  at  tro  andet?" 

Der  blev  stille  i  klassen.  Selv  læreren  havde  ikke 
noget  svar. 

Jeg  vil  altid  være  taknemmelig  for  Bill,  der  fik  mig  til 
at  indse,  at  jeg  har  et  vidnesbyrd,  og  at  jeg  ikke  skal 
beholde  det  for  mig  selv. 

Jeg  havde  stået  foran  klassen  og  besvaret  spørgsmål 
i  mere  end  en  halv  time.  Vi  gik  endog  glip  af  en  del  af 
frikvarteret.  Jeg  følte  mig  rigtig  godt  tilpas  resten  af 
dagen. 

Denne  oplevelse  hjalp  mig  til  at  indse,  at  menne- 
sker gerne  vil  vide  noget  om  evangeliet.  Jeg  indså 
også,  at  jeg  har  pligt  til  at  fortælle  andre  om  min 
viden.  □ 

KRISTI  LIV 


MALERIER  AF  CARL  BLOCH  (1834-1890) 


2.  DEL 


I  sidste  måned  introducerede  vi  en  arti- 
kel i  to  dele  om  scener  fra  Frelserens 
liv,  malet  af  den  danske  kunstner, 
Carl  Bloch.  I  anden  del,  viser  vi  flere  af 
Blochs  værker  og  følger  denne  talentfulde 
kunstners  liv. 

De  viste  scener  er  naturligvis  et  udtryk  for 
Blochs  fantasi  og  talent.  Carl  Bloch  var  søn 
af  en  købmand,  og  forberedte  sig  som  dreng 
til  at  blive  kadet.  I  Carls  unge  år  begyndte 
hans  kunstneriske  talenter  imidlertidigt  at 
udvikle  sig.  1 1849,  i  en  alder  af  15  år,  kom 
han  ind  på  Københavns  kunstakademi.  I 
20-års  alderen  udstillede  han  sine  værker, 
og  som  25-årig  modtog  han  et  rejsestipendi- 
um og  rejste  til  Rom,  hvor  han  blev  til  1865. 

Der  blev  han  påvirket  af  de  italienske  me- 
stres værker,  og  han  begyndte  at  koncentre- 
re sig  om  at  male  scener  fra  store  begivenhe- 
der. Til  sidst  fokuserede  han  på  danske  hi- 
storiske begivenheder  samt  historier  fra 
Bibelen.  Det  var  en  beslutning,  der  gav  ham 
stor  anseelse  i  Danmark  under  hele  hans 
karriere.  I  slutningen  af  sit  liv  virkede  han 
som  leder  for  Det  Kongelige  Danske  Kunst- 
akademi og  blev  æret  i  flere  lande  for  sit  ar- 
bejde. 

Hen  mod  afslutningen  af  sine  italienske 
studier  -  tre  år  før  han  giftede  sig  med  en 
smuk  og  blid  pige,  Alma  Trepka,  med  hvem 
han  fik  otte  børn  -  modtog  den  31-årige  Carl 
Bloch  en  imponerende  bestilling.  Han  skul- 


le male  23  malerier  til  bedestolen  i  den  gen- 
opbyggede Frederiksborg  slotskirke,  som 
var  blevet  hærget  af  en  brand  i  1859.  Bloch 
arbejdede  med  malerierne  i  de  næste  14  år. 
For  de  danske  kunstkendere  var  Carls  stil  i 
scenerierne  både  moderne  og  enestående, 
og  motiverne  var  minder  om  livet,  som  han 
havde  set  det  i  Italien. 

Foruden  disse  23  billeder  om  Kristi  liv, 
udførte  Bloch  også  mindst  8  billeder  til  alter- 
tavler om  Herrens  liv  for  andre  danske  og 
svenske  kirker.  I  de  sidste  20  år  af  hans  kar- 
riere udviklede  han  et  talent  for  radering, 
og  hans  værker  var  så  populære,  at  to  år  før 
hans  død,  skrev  en  dansker:  Bloch  har 
„vundet  berømmelse  som  enestående 
inden  for  maleri  og  radering  på  sin  tid" . 

For  alle,  som  elsker  Herren,  Jesus  Kristus, 
er  det  især  billederne  af  Frelseren,  der 
værdsættes.  I  Carl  Blochs  værker  ser  vi  den 
ånd,  som  Johannes  Døber  skrev  om  Jesus: 

„I  det  var  liv,  og  livet  var  menneskenes 
lys. 

Og  lyset  skinner  i  mørket,  og  mørket  fik 
ikke  bugt  med  det  .  .  . 

Han  kom  til  sit  eget,  og  hans  egne  tog  ikke 
imod  ham. 

Men  alle  dem,  som  tog  imod  ham,  gav 
ham  magt  til  at  blive  Guds  børn,  dem,  som 
tror  på  hans  navn"  (Joh.  1:4-5,  11-12). 

Redaktionen 


Jesus  (tager)  Peter 
og  Jakob  og  Johannes 
med  sig  og  fører  dem 
op  på  et  højt  bjerg, 
hvor  de  var  helt 
alene.  Og  han  blev 
forvandlet  for  deres 
øjne .  .  . 
Og  Elias  tillige  med 
Moses  viste  sig  for 
dem  og  samtalede 
med  Jesus" 
(Mark.  9:2,  4). 

lian  råbte  med  høj 

røst:  ,Lazarus,  kom 

herud!'  Og  den  døde 

kom  ud  med  fødder  og 

hænder  omvundne 

med  ligklæder" 

(Joh.  11:43-44). 


\-Jg  da  han  gik  videre,  så  han  en  mand,  som  havde  været 
blind  fra  fødselen  .  .  .  Han  kom  dyndet  på  hans  øjne  og  sagde 
til  ham:  ,Gå  hen  og  tvæt  dig  i  dammen  Siloam' .  .  .  Han 
gik  så  bort .  .  .  og  kom  seende  tilbage" 
(Joh.  9:1,  6-7). 

LJerefter  bar  de 
nogle  små  børn  til 
ham  .  .  .  men 
disciplene  truede  ad 
dem.  Da  sagde  Jesus: 
,Lad  de  små  børn 
være;  I  må  ikke 
hindre  dem  i  at 
komme  til  mig;  thi   . 
Himmeriget  hører 
sådanne  til " 
(Matt.  19:13-14). 


\^Jg  han  sagde  til  dem:  Jeg  har  hjerteligt  længtes  efter  at  spise 
dette  påskemåltid  med  jer,  før  jeg  skal  lide.  Thi  jeg  siger  jer,  at  jeg 
skal  aldrig  mere  spise  det,  før  det  fuldkommes  i  Guds  rige' " 
(Luk.  22:15-16). 

Lsd  vendte  Herren  sig  om  og  så  på  Peter;  og  Peter  kom  Herrens  ord 
i  hu,  hvordan  han  havde  sagt  til  ham:  ,Før  hanen  galer  i  nat,  skal  du 
fornægte  mig  tre  gange. '  Og  han  gik  udenfor  og  græd  bitterligt.  " 
(Luk.  22:61-62). 


L/a  Jesus  vidste, 

at  alt  nu  var  fuldbragt 

.  .  .  sagde  han:  ,Det 

er  fuldbragt!'  og  han 

bøjede  hovedet  og 

opgav  ånden  " 

(Joh.  19:28,  30). 

L/e  tog  så  Jesu 
legeme  og  svøbte  det  i 
linklæder  .  .  .  Ved  det 
sted,  hvor  han  var 
blevet  korsfæstet,  lå 
der  en  have,  og  .  .  . 
en  grav,  hvori  der 
endnu  aldrig  var  lagt 
nogen.  Der  lagde 
dejesus" 
(Joh.  19:40-42). 


Derefter  sagde  han  til  Tomas:  ,Ræk  din  finger  frem,  se,  her 
er  mine  hænder;  og  ræk  din  hånd  frem  og  stik  den  i  min  side, 
og  vær  ikke  vantro,  men  troende!'  Tomas  svarede  og  sagde 
til  ham:  ,Min  Herre  og  min  Gud!' " 
(Joh.  20:27-28). 

Ældste  L.  Tom  Perry 

De  Tolv  Apostles  Kvorum 


Jeg  glemmer  aldrig  mit  første  interview  med  bi- 
skoppen for  at  få  en  tempelanbefaling,  da  jeg  for- 
beredte mig  til  at  tage  til  templet  for  at  få  min  bega- 
velse. Biskoppen  var  min  far.  Vi  tilbragte  hver  dag 
meget  tid  sammen,  og  han  kunne  have  in- 
terviewet mig  derhjemme,  i  laden, 
ude  i  marken  eller  i  vores  bil 


MIN  FAR  OG  MIN 
TEMPELANBEFALING 


ILLUSTRERET  AF  SCOTT  SNOW 


eller  på  et  hvilket  som  helst  andet  belejliget  sted.  Men 
far  ønskede  at  gøre  det  til  en  særlig  begivenhed,  som 
jeg  ville  huske. 

En  dag  modtog  jeg  en  telefonopringning  fra  biskop- 
pens kontor.  Far  ville  lave  en  aftale  med  mig  for  et  an- 
befalingsinterview.  Jeg  syntes,  det  var  underligt,  for 
han  havde  aldrig  før  ringet  til  mig  for  at  få  en  aftale  til 
et  interview  eller  noget  andet  med  mig.  Vi  aftalte  et 
tidspunkt,  hvor  vi  skulle  mødes  på  biskoppens  kon- 
tor. Tidspunktet  oprandt.  Da  jeg  kom  ind  på  hans  kon- 
tor, var  hans  skrivebord  fuldstændigt  ryddet,  hvilket 


var  usædvanligt,  fordi  normalt  ville  det  have  været 
dækket  af  papirer  og  bøger.  Kun  skrifterne  lå  der.  For- 
uden det  normale  interview  ville  far  gøre  det  til  en  be- 
lærende oplevelse  for  mig. 

Han  skubbede  skrifterne  over  på  min  side  af  bordet 
og  bad  mig  om  at  læse:  „Du  skal  elske  din  næste  som 
dig  selv.  Du  skal  ikke  stjæle,  ej  heller  bedrive  hor,  ej 
heller  slå  ihjel  eller  gøre  noget  sådant"  (L&P  59: 6).  Den 
sidste  sætning  bed  sig  fast  i  mit  sind. 

Vi  talte  om,  hvad  det  vil  sige  at  være  moralsk  ren. 
Samtalen  fokuserede  på  renhed  i  tanke.  Vore  tanker, 
sagde  han,  udvikler  sig  sædvanligvis  til  handling. 
Hvis  vores  tanker  er  rene,  vil  vi  aldrig  begå  handlinger, 
som  vil  hindre  os  i  at  få  en  tempelanbefaling. 

Så  tog  han  skrifterne  og  læste:  „Alle  hellige,  der 
erindrer  sig  disse  ord,  følger  dem  og  vandrer  i  lydig- 
hed mod  disse  bud,  skal  få  sundhed  i  navlen  og  marv 
i  benene. 

De  skal  finde  visdom  og  store  skatte  af  kundskab,  ja, 
endog  skjulte  skatte. 

De  skal  løbe  og  ikke  blive  trætte;  de  skal  gå  og  ikke 
blive  matte. 

Og  jeg,  Herren,  giver  dem  den  forjættelse,  at  dødens 
engel  skal  gå  forbi  dem,  ligesom  Israels  børn,  og  ikke 
slå  dem  ihjel.  Amen"  (L&P  89:18-21). 

Med  dette  løfte  fra  Herren  i  tankerne  talte  vi  om  vær- 
dien af  at  lade  vores  fysiske  legeme  være  sunde  boliger 
for  vore  evige  ånder.  Menneskets  ånd  bør  bo  i  det  re- 
neste tabernakel,  vi  kan  bygge,  mens  vi  er  her  på 
jorden. 

Så  gav  min  far  mig  skrifterne  igen  for  at  læse:  „Se, 
der  skal  føres  en  optegnelse  af  jer,  hvori  du  skal  kaldes 
seer,  oversætter,  profet,  en  Jesu  Kristi  apostel,  ældste 
i  kirken  gennem  Gud  Faderens  vilje  og  vor  Herres  Jesu 
Kristi  nåde. 

Og  du  bliver  inspireret  af  den  Helligånd  til  at  lægge 
kirkens  grundvold  og  opbygge  den  i  den  allerhelligste 
tro, 

kirken,  som  blev  oprettet  i  det  Herrens  år  atten 
hundrede  og  tredive  i  den  fjerde  måned  og  på  den  sjet- 
te dag  i  den  måned,  der  kaldes  april. 
Derfor  skal  du,  min  kirke,  give  agt  på  alle  de  ord  og 


befalinger,  han  giver  dig,  eftersom  han  modtager 
dem,  så  længe  han  vandrer  i  hellighed  for  mig"  (L&P 
21:1-4). 

Vi  talte  om  nødvendigheden  af  at  ære  og  støtte  pro- 
feten. Vi  har  fået  løfte  om,  at  Herren  aldrig  vil  lade  sin 
profet  lede  os  vild.  Det  er  en  sikker  grundvold,  som  vi 
kan  bygge  vores  liv  på. 

Dernæst  læste  min  far:  „Der  er  en  lov,  uigenkaldelig 
fastsat  i  himlen  før  denne  jords  grundvold  blev  lagt, 
ifølge  hvilken  alle  velsignelser  er  forjættede. 

Og  når  vi  opnår  en  velsignelse  fra  Gud,  så  er  det  ved 
lydighed  mod  denne  lov,  ifølge  hvilket  den  er  forjæt- 
tet" (L&P  130:20-21). 

Vi  talte  om  vigtigheden  af  at  være  lydig  over  for  Her- 
rens lov,  og  at  betaling  af  tiende  og  offerydelser  til  ham 
er  en  prøve  på  vores  tro. 

Til  sidst  læste  vi  fra  skriften:  „Sløret  blev  borttaget 
fra  vort  sind,  og  vor  forstands  øjne  åbnedes. 

Vi  så  Herren  stå  på  talerstolens  brystværn  foran  os, 
og  under  hans  fødder  var  et  fint  lagt  gulv  af  ægte  guld 
af  farve  som  rav. 

Hans  øjne  var  som  en  ildslue,  hans  hår  var  hvidt  som 
nyfalden  sne,  og  hans  ansigt  overgik  solen  i  klarhed. 
Hans  røst  var  som  store  vandes  brusen,  ja,  Jehovas 
røst,  som  sagde: 

Jeg  er  den  første  og  den  sidste.  Jeg  er  den,  som  lever. 
Jeg  er  den,  der  blev  slået  ihjel,  og  jeg  er  jeres  Talsmand 
hos  Faderen"  (L&P  110:1-4). 

Vi  talte  om  det  evige  håb,  vi  har  i  vor  Herre  og  Frel- 
sers forsoning,  og  hvor  nødvendigt  det  er,  at  vi  delta- 
ger i  disse  hellige  ordinanser,  så  vi  kan  modtage  den 
største  gave,  han  kan  give  os,  det  evige  livs  gave,  evigt 
liv  sammen  med  ham. 

Far  udfyldte  min  tempelanbefaling  og  bad  mig  om  at 
underskrive  den.  Han  gav  mig  et  varmt  håndtryk  og 
lykønskede  mig  for  at  være  værdig  til  at  have  en  tem- 
pelanbefaling. Jeg  forlod  opløftet  kontoret,  fordi  jeg 
havde  bestået  en  af  de  vigtigste  prøver  i  mit  liv.  Jeg  var 
blevet  bedømt  som  værdig  til  at  have  en  tempelanbefa- 
ling. Jeg  forpligtede  mig  overfor  mig  selv  til,  at  jeg  altid 
ville  leve  værdigt  til  at  have  en  tempelanbefaling. 
Jeg  tror  ikke,  at  tempelanbefalingens  betydning  har 

gjort  et  storre  indtryk  på  mig,  end  da  jeg  var  stavspræ- 
sident  i  Boston  i  Massachusetts.  I  staven  var  der  en  kær 
dame,  en  enke,  som  boede  i  en  af  de  fattigere  dele  af 
Boston.  Hun  kæmpede  for  at  klare  sig,  men  hun  var 
uafhængig  og  ønskede  ikke  at  være  en  byrde  for 
andre.  Hun  havde  ikke  råd  til  at  flytte  til  en  bedre  del 
af  byen,  og  efterhånden  som  området  blev  værre  og 
værre,  blev  hun  næsten  fange  i  sit  eget  hjem.  Når  hun 
gik  i  forretningerne  var  folk  på  gaden  meget  uvenlige. 
Engang  var  hun  endog  blevet  slået  omkuld,  og  hendes 
penge  var  blevet  taget  fra  hende. 

Hun  satte  lid  til,  at  præstedømmet  var  med  hende, 
når  hun  gik  ud  for  at  få  livets  nødvendigheder.  Hun 
havde  udviklet  et  særligt  adgangssystem,  når  vi  kom. 
Vi  bankede  på  døren  til  hendes  lejlighed  og  hørte  hen- 
des lille,  svage  stemme  gennem  døren:  „Hvem  er 
det?"  Vi  svarede  med  vore  navne,  og  så  sagde  hun: 
„  Stik  jeres  tempelanbefalinger  ind  under  døren,  så  jeg 
kan  se,  om  det  er  jer. "  Når  vi  havde  gjort  det,  låste  hun 
døren  op,  så  vi  kunne  få  lov  til  at  komme  ind. 


Jeg  har  ofte  tænkt  på,  hvor  symbolsk  det  er.  En  tem- 
pelanbefaling -  et  lille  stykke  papir  -  repræsenterer  os 
og  viser  vores  værdighed  til  at  modtage  templets  vel- 
signelser. 

Må  vi  altid  være  værdige  til  at  have  en  tempelanbefa- 
ling. Må  det  være  et  af  vore  mål  i  livet,  regelmæssigt  at 
sidde  foran  vores  præstedømmeleder  og  erklære  vores 
værdighed  til  at  få  dette  synlige  bevis  på,  at  Herren 
godkender  det  liv,  vi  lever,  og  finder  os  værdige  til  at 
komme  i  hans  hellige  hus. 

Lær  Herrens  lærdomme.  Lev  i  trofasthed  mod  de 
principper,  vi  ved,  er  rigtige.  Det  er  en  prøve  for  os,  så 
vi  kan  komme  videre.  Hvis  vi  altid  er  værdige  til  at 
have  en  sådan  anbefaling  og  ærligt  kan  svare  på  anbe- 
falingsspørgsmålene,  er  vi  på  vej  mod  den  største 
gave,  Herren  har  givet  os .  Må  Herren  velsigne  os,  så  vi 
med  fasthed  kan  beslutte  os  til  altid  at  være  værdige  til 
at  komme  i  templet.  Dette  er  Herrens  værk.  Han  lever. 
Gud  er  vores  evige  Fader,  og  Jesus  er  verdens  Frelser. 
Det  bærer  jeg  højtideligt  vidnesbyrd  om.  □ 

SIG  MIG, 
HVEM  DU 
OMGÅS . 


Chris  Crowe 


Undskyld,  drenge/'  sagde  en  høj  stemme 
bag  ved  John  og  mig,  da  en  tung  hånd  lag- 
de sig  på  hver  vores  skuldre,  „men  jeg 
tror,  I  har  noget,  der  ikke  tilhører  jer." 
Jeg  var  alt  for  forbavset  til  at  tale,  men  det  var  min 
ven,  John,  ikke. 

„Hvad  bilder  du  dig  ind?"  sagde  han,  da  han  vred 
sin  skulder  fri  af  grebet  og  vendte  sig  om  for  at  se  man- 
den, som  havde  talt  så  pludselig  til  os.  „Vi  har  ikke 
gjort  noget.  Hvem  er  du?" 

Mandens  ansigt  blev  rødt.  „Jeg  er  hr.  Kennard,  eje- 
ren af  den  butik,  du  lige  gik  ud  af,  "sagde  han.  „Og  jeg 
så  dig  stjæle  de  stykker  chokolade." 

Stjæle?  Chokolade?  Jeg  så  på  John.  Han  blinkede 
ikke  engang,  da  han  blev  ved  med  at  argumentere. 
„Hvad  mener  du,  jeg  har  lige  købt  dem." 
„Hør  nu  her,  dreng,  jeg  så  dig  tage  de  stykker  choko- 


lade og  putte  dem  i  din  jakkelomme .  Så  så  jeg  dig  gå  ud 
af  butikken  uden  at  betale  og  møde  din  medskyldige 
her." 

„Og  du,"  sagde  han,  idet  han  så  på  mig,  „er  lige  så 
skyldig.  Jeg  så  dig  række  ud  efter  chokoladen,  lige  så 
snart  han  der  kom  ud  af  butikken.  Selv  om  du  ikke  stjal 
det,  er  du  lige  så  skyldig,  fordi  du  lod  ham  gøre  arbej- 
det og  så  delte  det  stjålne  med  ham." 

Hans  ord  chokerede  mig.  „Lige  et  øjeblik.  Jeg  har 
ikke  gjort  noget." 

„Det  var  det,  din  ven  sagde." 

„Nej,  det  er  rigtigt,  jeg  har  ikke  gjort  noget.  Jeg  vid- 
ste ikke,  at  han  ville  stjæle  det. "  Jeg  forklarede  hr .  Ken- 
nard, hvordan  John  havde  fortalt  mig,  at  han  havde 
nogle  penge  og  bad  mig  om  at  vente  udenfor,  mens 
han  gik  ind  for  at  købe  noget. 

Hr.  Kennard  troede  mig  ikke.  „Hør  nu  her,"  sagde 

han,  „jeg  har  ikke  hele  dagen  til  at  stå  herude  og  høre 
historier  fra  et  par  unge  butikstyve.  Hvad  hedder  I?" 

Han  skrev  vores  navne  ned  og  fik  os  til  at  gå  tilbage 
ind  i  butikken,  mens  han  ringede  til  vores  forældre. 
Jeg  var  vred  -  vred  over  at  blive  beskyldt  for  at  være 
butikstyv  og  vred  på  John,  fordi  han  stjal  og  fik  mig 
rodet  ind  i  det. 

„Jeg  er  ked  af  det,"  mumlede  John,  da  vi  sad  på  hr. 
Kennards  kontor. 

„Ikke  nær  så  ked  af  det  som  jeg  er." 

„Helt  ærlig,  Chris,  jeg  er  ked  af  det.  Jeg  troede  ikke 
jeg  ville  blive  opdaget.  Det  er  aldrig  sket  før." 

„Jeg  har  ikke  lyst  til  at  tale  om  det.  Glem  det! "  Vi  sad 
i  stilhed  til  vores  forældre  kom  og  hentede  os. 

Da  far  og  jeg  endelig  var  alene  i  bilen,  fortalte  jeg 
ham  hele  historien. 

Han  lyttede  stille  indtil  jeg  var  færdig,  og  så  startede 
han  bilen.  Da  vi  kørte  væk  fra  butikken,  sagde  han: 
„Jeg  tror  på  dig,  men  du  kan  ikke  bebrejde  hr.  Ken- 
nar d  for  ikke  at  tro  dig.  Du  må  indrømme,  at  det  så  ud 
som  om,  du  var  skyldig.  Det  er  sådan  et  tilfælde,  hvor 
du  er  skyldig  på  grund  af  dem,  du  er  sammen  med.  Du 
har  før  hørt  mig  sige,  at  du  bliver  dømt  i  henhold  til 
dem,  du  er  sammen  med,  har  du  ikke?  I  dag  så  det  ud 
som  om,  at  du  var  butikstyv,  fordi  du  var  sammen  med 
en." 

I  ugerne  og  årene  siden  denne  oplevelse,  har  jeg 
tænkt  over  det,  far  sagde  om  at  blive  dømt  efter  dem, 
man  er  sammen  med.  Det  var  ikke  godt  for  mig  at  være 
ven  med  John .  Men  jeg  lærte  betydningen  af  at  have  de 
rigtige  venner.  Heldigvis  havde  jeg  mange  andre  ven- 
ner, gode  venner,  som  fik  mig  til  at  se  god  ud,  fordi  jeg 
var  sammen  med  dem. 

To  af  mine  gode  venner  var  Walt  og  Liz.  De  havde 
stor  indflydelse  på  mig  i  gymnasietiden.  Jeg  var  ikke 
medlem  af  Kirken  dengang,  men  jeg  var  meget  inte- 
resseret i  sport.  Fordi  jeg  tog  sporten  alvorligt,  drak  jeg 
ikke,  røg  ikke  og  tog  ikke  narkotika.  Det  var  der  heller 
ikke  nogen  af  mine  venner,  der  gjorde,  før  det  andet  år 
i  gymnasiet.  Pludselig  tilbragte  de  fyre,  jeg  plejede  at 
spille  basketball  med,  deres  weekender  med  at  drikke 
sig  fuld  ved  fester.  Jeg  gik  til  et  par  af  festerne,  men  jeg 
kunne  ikke  lide  det,  jeg  så,  så  jeg  holdt  op  med  at 
komme  sammen  med  dem. 

Det  var  dengang  jeg  rigtig  kom  til  at  kende  min  mor- 
monven, Walt.  Når  alle  andre  gik  til  fester,  fandt  han 


og  jeg  noget  bedre  at  tage  os  til.  Walt  gjorde  det  let  for 
mig  at  være  god,  fordi  jeg  vidste,  at  han  hverken  drak 
eller  røg,  så  jeg  følte  heller  aldrig  presset. 

Walt  bandede  ikke,  og  han  rettede  mig  altid,  når  jeg 
gjorde  det.  Han  var  høflig  og  velopdragen  (det  meste 
af  tiden),  og  når  jeg  var  sammen  med  ham,  følte  jeg,  at 
jeg  skulle  prøve  at  opføre  mig  lidt  bedre.  Han  deltog 
også  i  sport,  ligesom  jeg,  men  han  tog  sine  studier  al- 
vorligt. Han  studerede  flittigt  og  fik  gode  karakterer 
(det  fik  jeg  kun  engang  imellem).  At  være  ven  med 
Walt  gjorde  mig  ikke  fuldkommen,  men  jeg  lærte, 
hvordan  jeg  kunne  forbedre  mig. 

Selvfølgelig  lagde  Walt  også  lidt  venligt  pres  på  mig 
omkring  hans  kirke.  „Chris,"  sagde  han,  „du  kunne 
ligeså  godt  være  mormon  -  du  drikker  ikke,  du  ryger 
ikke  og  tager  ikke  narkotika.  Du  er  faktisk  mormon." 
Efterhånden  som  vi  blev  bedre  venner,  talte  vi  meget 
om  hans  kirke,  og  jeg  begyndte  at  møde  andre  unge 
sidste  dages  hellige. 

En  af  dem  var  Walts  veninde,  Liz.  Hun  var  en  sød, 
åben  mormonpige,  som  jeg  havde  for  vane  at  drille 
uhæmmet.  Liz  var  den  fuldkomne  dame,  og  efterhån- 
den som  vi  kom  til  at  kende  hinanden  bedre,  begyndte 
hendes  gode  påvirkning  at  ændre  mig.  Jeg  holdt  op 
med  at  bande.  Og  vigtigst  af  alt,  jeg  blev  interesseret  i 
Kirken. 

Det  var  ikke  let  for  mig,  som  var  katolik,  at  overveje 
at  ændre  religion,  men  gode  venner  som  Walt  og  Liz 
gjorde  det  lettere  for  mig  at  undersøge  Kirken.  Liz  op- 
muntrede mig  til  at  søge  sandheden  og  gøre  det,  der 
var  rigtigt.  Og  da  jeg  havde  fået  et  vidnesbyrd,  gav 
hun  og  Walt  mig  den  styrke  og  det  mod,  jeg  havde 
brug  for,  for  at  føre  min  beslutning  om  at  blive  døbt  ud 
i  livet. 

Jeg  ved,  at  der  er  blevet  sagt  meget  om,  hvor  dårligt 
gruppepres  kan  være,  og  det  kan  være  meget  slemt. 
Men  når  jeg  ser  tilbage  på  de  venner,  som  jeg  har  været 
glad  for  at  være  sammen  med,  vil  jeg  sige,  at  gruppe- 
pres også  kan  være  meget  godt.  Mine  venner  har  hjul- 
pet mig  til  at  blive  bedre,  end  jeg  ville  have  været  uden 
dem.  D 


Broder  Crowe  er  assisterende  professor  i  engelsk  ved 
Brigham  Young  Universitetet  på  Hawaii  og  stavsassistent 
i  Laie  Hawaii  North  Stake. 

„Bjergprædikenen",  af  Carl  Bloch 

„Da  han  (Jesus)  så  folkeskarerne,  gik  han  op  i  bjergene;  der  satte  han  sig  og  hans  disciple  kom  hen  til  ham.  Så  tog  han  til  orde  (og)  lærte  dem"  (Mattæus  5:1-2). 


Étltll 

Øverst:  Hector  Antonio  og  Benita 
Liberato,  som  blev  døbt  i  1983  i  Santo 
Domingo,  er  nogle  af  „pionererne" 
i  Kirken  i  Den  Dominikanske  Republik. 
Nederst:  Cécar  Lozano,  fra  Cuba,  og  hans 
hustru,  Lillian,  tilsluttede  sig  Kirken 
i  1989  i  Santiago  i  Den  Dominikanske 
Republik,  fordi  medlemmerne  „var  så 
gode  mod  hinanden".  Se  „Hellige  fra 
Den  Dominikanske  Republik",  s.  10. 

